cyanic-selkie/wikianc huggingface dataset:
പ്രകാശ് രാജ്
മികച്ച അഭിനയത്തിനുള്ള ദേശീയ ചലച്ചിത്രപുരസ്കാരം ലഭിച്ചിട്ടുള്ള ഒരു ഇന്ത്യൻ ചലച്ചിത്രനടനും, നിർ‍മ്മാതാവുമാണ് പ്രകാശ് രാജ്(തുളു: ಪ್ರಕಾಶ್ ರೈ) (ജനനം - 1965). കന്നട, തമിഴ്, മലയാളം, തെലുഗു എന്നീ ഭാഷാചിത്രങ്ങളിൽ അഭിനയിച്ചിട്ടുള്ള പ്രകാശ് രാജിന് ആദ്യമായി ദേശീയ ചലച്ചിത്രപുരസ്കാരം ലഭിക്കുന്നത് ഇരുവർ എന്ന തമിഴ് ചലച്ചിത്രത്തിലൂടെയാണ്. മികച്ച സഹനടനുള്ള ദേശീയപുരസ്കാരമാണ് 1998-ൽ ഈ ചിത്രത്തിലൂടെ ഇദ്ദേഹത്തിന് ലഭിച്ചത്. പിന്നീട് 2009-ൽ മികച്ച നടനുള്ള ദേശീയപുരസ്കാരം പ്രകാശ് രാജിന് ലഭിക്കുകയുണ്ടായി. പ്രശസ്ത സംവിധായകൻ പ്രിയദർശൻ സംവിധാനം ചെയ്ത കാഞ്ചീവരം എന്ന തമിഴ് ചലച്ചിത്രത്തിലൂടെയാണ് ഈ അംഗീകാരം പ്രകാശ് രാജിനെ തേടിയെത്തിയത്.
വ്യക്തിജീവിതം
മംഗലാപുരം ആണ് പ്രകാശ് രാജിന്റെ സ്വദേശം. തമിഴ് സിനിമകളിലും തെലുഗു സിനിമകളിലുമുള്ള തിരക്ക് മൂലം അദ്ദേഹം പിന്നീട് ചെന്നെയിലേയ്ക്ക് താമസം മാറ്റി. തമിഴ് ചലച്ചിത്രസം‌വിധായകനായ കൈലാസം ബാലചന്ദ്രന്റെ നിർദ്ദേശപ്രകാരം ഇദ്ദേഹം തന്റെ നാമമായ പ്രകാശ് റായ് എന്നത് പ്രകാശ് രാജ് എന്ന് മാറ്റുകയായിരുന്നു.
ബാംഗ്ലൂരിലുള്ള സെയിന്റ് ജോസഫ് ഹൈസ്കൂളിലാണ് പ്രകാശ് റായ് തന്റെ സ്കൂൾ വിദ്യാഭ്യാസം പൂർത്തിയാക്കിയത്. 1982-ൽ ഇദ്ദേഹത്തിന്റെ രാഷ്ട്രപതിയുടെ സ്കൗട്ട് അവാർഡ് ലഭിച്ചിരുന്നു. സ്കൂൾ പഠനത്തിനുശേഷം ഇദ്ദേഹം ബാംഗ്ലൂർ ബ്രിഗേഡ് റോഡിലുള്ള സെയിന്റ് ജോസഫ് കോളേജ് ഓഫ് കൊമേർസ് എന്ന കോളേജിൽ പഠനം തുടർന്നു.
പുറത്തേയ്ക്കുള്ള കണ്ണികൾ
വർഗ്ഗം:1965-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:തമിഴ്‌ചലച്ചിത്രനടന്മാർ വർഗ്ഗം:തെലുഗു ചലച്ചിത്രനടന്മാർ വർഗ്ഗം:മലയാളചലച്ചിത്രനടന്മാർ വർഗ്ഗം:കന്നഡചലച്ചിത്ര നടന്മാർ വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
വയമ്പ്‌
ആയുർവേദത്തിൽ‍ ഏറെ പ്രാധാന്യമുള്ള ഒരു ഔഷധസസ്യമാണ്‌ വയമ്പ്‌ (ഇംഗ്ലീഷ്: Sweet Flag, Calamus; ശാസ്ത്രീയനാമം:Acorus calamus). നെല്ലിന്റേതിനു സമാനമായ രീതിയിലാണ്‌ വയമ്പ്‌ വ്യാവസായികാടിസ്ഥാനത്തിൽ കൃഷിചെയ്യപ്പെടുന്നത്‌. ഭാരതത്തിൽ മിക്കയിടങ്ങളിലും, ബർമ്മയിലും ധാരാളമായി വളരുന്നതും കൃഷിചെയ്യപ്പെടുന്നതുമായ വയമ്പ് ഏറെ ഈർപ്പം ആവശ്യപ്പെടുന്ന ഒരു സസ്യമാണ്‌. വയമ്പിന്റെ ഉപയോഗം ബുദ്ധിയെ ഉത്തേജിപ്പിക്കുകയും ഓർമ്മശക്തി വർദ്ധിപ്പിക്കുകയും ചെയ്യുന്നതായി പറയപ്പെടുന്നു. യൗവനം നിലനിർത്താനും കാഴ്ച ശക്തി, ശുക്ലം എന്നിവ വർദ്ധിപ്പിക്കാനും ശരീരത്തിലുള്ള വിഷം നശിപ്പിക്കാനും ഉള്ള ക്ഷമതയും ഇതിന്റെ ഗുണങ്ങളിൽ പെടുന്നു. ഞരമ്പുരോഗങ്ങളുടെ ചികിത്സയിലും ഇത് ഫലപ്രദമാണ്‌. .
സവിശേഷതകൾ
ഇംഗ്ലീഷിൽ സ്വീറ്റ് ഫ്ലാഗ് (Sweet flag) എന്നപേരിൽ അറിയപ്പെടുന്ന ഇതിന്റെ സംസ്കൃതനാമമായ വച യിൽ നിന്നാണ്‌ വയമ്പ് എന്ന പേരുണ്ടായതെന്ന് കരുതിവരുന്നു. . 40 സെന്റീമീറ്റർ വരെ ഉയരം വയ്ക്കുന്ന സസ്യമാണിത്. തിളക്കവും കട്ടിയുമുള്ള ഇലകൾ ഇതിന്റെ പ്രത്യേകതകളിൽ പെടുന്നു‌. ഇലകൾക്ക് അല്പം എരിവ് ഉണ്ടായിരിക്കും.
രസാദി ഗുണങ്ങൾ
രസം     : കടു, തിക്തം
ഗുണം   :തീക്ഷ്ണം
വീര്യം  :ഉഷ്ണം
പ്രഭാവം: മേധ്യം
ഔഷധയോഗ്യ ഭാഗം
മൂലകാണ്ഡം
ഔഷധം
വയമ്പ്, കൊട്ടം, ബ്രഹ്മി,കടുക്, നറുനീണ്ടിക്കിഴങ്ങ്, തിപ്പലി, ഇന്തുപ്പ് എന്നിവ കൽക്കമായി കാച്ചിയ നെയ്യ് കൊടുത്താൽ കുട്ടികൾക്ക് ബുദ്ധിയും ഓർമ്മശക്തിയും വർദ്ധിക്കുമെന്ന് വിശ്വാസമുണ്ട്. . കൂടാതെ വയമ്പിന്റെ കിഴങ്ങിൽ നിന്നും വാറ്റിയെടുക്കുന്ന സുഗന്ധദ്രവ്യം മദ്യത്തിൽ രുചിയും മണവും ഉണ്ടാക്കുന്നതിനായി ചേർക്കാറുണ്ട്. . കൂടുതൽ അളവിൽ കഴിച്ചാൽ വലിയ ഛർദ്ദി ഉണ്ടാകും.
അവലംബം
വർഗ്ഗം:ഔഷധസസ്യങ്ങൾ വർഗ്ഗം:നേപ്പാളിലെ സസ്യജാലം വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:ശുദ്ധജലസസ്യങ്ങൾ വർഗ്ഗം:പരമ്പരാഗത നാടൻ അമേരിക്കൻ വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ വർഗ്ഗം:ഹെർബൽ, ഫംഗസ് ഹാലുസിനോജനുകൾ
ഒടിയൻപച്ച
കേരളത്തിൽ പരക്കെ കണ്ടുവരുന്ന ഒരു ഔഷധസസ്യമാണ് ഒടിയൻപച്ച. ഏഷ്യയെക്കൂടാതെ ആഫ്രിക്ക, ഓസ്ട്രേലിയ തുടങ്ങിയ പ്രദേശങ്ങളിലും ഈ സസ്യം കാണപ്പെടുന്നു. ഇതിനെ ഇംഗ്ലീഷിൽ Mexican Daisy, Coat Buttons" എന്നീ പേരുകളിലും അറിയപ്പെടുന്നു . കേരളത്തിൽ പ്രധാനമായും നീർവാഴ്ചയുള്ള പ്രദേശങ്ങളിൽ കാണപ്പെടുന്നത്. '' തേളുക്കുത്തി, കുറികൂട്ടിചീര, കുമ്മിണിപ്പച്ച, ഒടിയൻ‌ചീര, മുറിയമ്പച്ചില, സാനിപൂവ്, റെയിൽ‌പൂച്ചെടി എന്നീ പേരുകളിലും ഇതറിയപ്പെടുന്നു.
ഘടന
സാധാരണയായി നിലം പറ്റി വളരുന്ന ഒരു നിത്യഹരിത സസ്യമായ ഇത് ഓഷധികൾ എന്ന വിഭാഗത്തിൽ ഉൾപ്പെടുന്നു. ശാഖോപശാഖകളായി വളരുന്ന ഇതിന് ശരാശരി 20 സെന്റീമീറ്റർ വരെ പൊക്കമുണ്ടാകാം. ചിരവനാക്കിന്റെ ആകൃതിയിലുള്ള ഇലകൾ നേരിയ തവിട്ട് നിറവുള്ള തണ്ടുകളിൽ സമ്മുഖമായി വിന്യസിച്ചിരിക്കുന്നു. ശിഖരങ്ങളുടെ അഗ്രഭാഗത്തുനിന്നും വളരുന്ന നീളമുള്ള തണ്ടുകളിൽ പൂക്കൾ ഉണ്ടാകുന്നു. പൂക്കൾക്ക് സാധാരണയായി അഞ്ചോ ആറോ ഇതളുകൾ വരെയുണ്ടാകാം. പരാഗണത്തിനു ശേഷം ഉണ്ടാകുന്ന പൂക്കൾ അപ്പൂപ്പൻ താടി പോലെ പൊട്ടി കാറ്റുമൂലം വിതരണം ചെയ്യപ്പെടുന്നു.
അവലംബം
വർഗ്ഗം:ഔഷധസസ്യങ്ങൾ വർഗ്ഗം:ആസ്റ്റ്രേസീ
ഫ്രാങ്ക് ലോയ്ഡ് റൈറ്റ്
ലോകത്തിലെ ഏറ്റവും പ്രശസ്തരും സ്വാധീനശാലികളും ആയ വാസ്തുശില്പികളിൽ ഒരാളാണ് ഫ്രാങ്ക് ലോയ്ഡ് റൈറ്റ് (ജൂൺ 8 1867 – ഏപ്രിൽ 9 1959).
തന്റെ ജീവിതകാലത്ത് വളരെ പ്രശസ്തനായിരുന്നു ഫ്രാങ്ക് ലോയ്ഡ് റൈറ്റ്. അദ്ദേഹത്തിന്റെ നിറപ്പകിട്ടാർന്ന ജീവിതം പലപ്പോഴും പത്രത്താളുകളിൽ സ്ഥാനം പിടിച്ചു. പ്രത്യേകിച്ചും അദ്ദേഹത്തിന്റെ ആദ്യത്തെ രണ്ടു വിവാഹങ്ങളും പരാജയപ്പെട്ടതും റൈറ്റിന്റെ തലീസിയൻ സ്റ്റുഡിയോയിൽ നടന്ന കൊലപാതകങ്ങളും സ്റ്റുഡിയോയിൽ 1914-ൽ നടന്ന തീപിടിത്തവും.
പുറത്തേയ്ക്കുള്ള കണ്ണികൾ
വർഗ്ഗം:വാസ്തുശില്പികൾ വർഗ്ഗം:ജീവചരിത്രം വർഗ്ഗം:1867-ൽ ജനിച്ചവർ വർഗ്ഗം:ജൂൺ 8-ന് ജനിച്ചവർ വർഗ്ഗം:1959-ൽ മരിച്ചവർ വർഗ്ഗം:ഏപ്രിൽ 9-ന് മരിച്ചവർ വർഗ്ഗം:അമേരിക്കൻ ശിൽപ്പികൾ
ഐ.പി. ക്യാമറ
പഴയതരം ക്ലോസ്‌ഡ് സർക്യൂട്ട് ക്യാമറകളെ അപേക്ഷിച്ച് ഒട്ടനവധി മേന്മകളുള്ള ക്യാമറാരൂപമാണ് ഐ.പി ക്യാമറ (ഇന്റർനെറ്റ് പ്രോട്ടോക്കോൾ ക്യാമറ) അഥവാ നെറ്റ്ക്യാം. പേര് സൂചിപ്പിക്കുന്നതു പോലെ ഇന്റർനെറ്റ് പ്രോട്ടോക്കോൾ മുഖേന ഇന്റർനെറ്റിൽ നിന്നോ കമ്പ്യൂട്ടർ ശൃംഖലയിൽ നിന്നോ ഡാറ്റ സ്വീകരിക്കുവാനും അയയ്ക്കാനും ഐ.പി. ക്യാമറയ്ക്ക് സാധിക്കും. ക്യാമറ ഒരു ഐ.പി. ശൃംഖലയിൽ ബന്ധിപ്പിക്കുകയാണെങ്കിൽ ലോകത്തെവിടെ നിന്നും ഇന്റർനെറ്റ് മുഖേന ക്യാമറയിൽ നിന്നുമുള്ള ദൃശ്യങ്ങൾ വീക്ഷിക്കുവാൻ സാധിക്കുന്നതാണ്‌. പ്രധാനമായും സുരക്ഷാആവശ്യങ്ങൾക്കാണ് ഐ.പി. ക്യാമറ ഉപയോഗിക്കുന്നത്
വർഗ്ഗം:ഇന്റർനെറ്റ് പ്രോട്ടോക്കോൾ വർഗ്ഗം:ഇലക്ട്രോണിക് ഉപകരണങ്ങൾ വർഗ്ഗം:ഛായാഗ്രാഹികൾ
ബക്സർ യുദ്ധം
ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സൈന്യം ഒരു വശത്തും ബംഗാൾ നവാബായ മിർ കാസിം; അവധിലെ നവാബായ ഷൂജ ഉദ്-ദൗള; മുഗൾ ചക്രവർത്തിയായ ഷാ ആലം രണ്ടാമൻ എന്നിവരുടെ സൈന്യങ്ങൾ മറുവശത്തുമായി പോരാടിയ യുദ്ധമാണ് ബക്സർ യുദ്ധം (1764 ഒക്ടോബർ). ഇന്ത്യയിലെ ഇന്നത്തെ ബിഹാർ സംസ്ഥാനത്തിലുള്ള ബക്സർ എന്ന ഗംഗാതീരത്തുള്ള പട്ടണത്തിലാണ് ഈ യുദ്ധം നടന്നത്. ഈ നിർണ്ണായകമായ യുദ്ധത്തിൽ ബ്രിട്ടീഷ് ഈസ്റ്റ് ഇന്ത്യാ കമ്പനി വിജയിച്ചു.
ഇന്ന് ബംഗ്ലാദേശിന്റെയും, ഇന്ത്യൻ സംസ്ഥാനങ്ങളായ പശ്ചിമ ബംഗാൾ, ബീഹാർ, ഝാർഖണ്ഡ്, ഉത്തർ പ്രദേശ് എന്നീ സംസ്ഥാനങ്ങളുടെയും ഭാഗമായ ഭൂപ്രദേശങ്ങളിൽ നിന്നും നികുതി പിരിയ്ക്കുവാനുള്ള ദിവാൻ അധികാരങ്ങൾ ഈ യുദ്ധത്തിന്റെ ഫലമായി ഈസ്റ്റ് ഇന്ത്യാ കമ്പനിയ്ക്കു ലഭിച്ചു. ബക്സർ യുദ്ധം ഇന്ത്യൻ ഉപഭൂഖണ്ഡത്തിന്റെ കിഴക്കുഭാഗത്ത് ഈസ്റ്റ് ഇന്ത്യാ കമ്പനിയുടെ ഭരണത്തിന്റെ തുടക്കം കുറിച്ചു.
പ്ലാസ്സി യുദ്ധം ബ്രിട്ടീഷ് ഈസ്റ്റ് ഇന്ത്യാ കമ്പനിയ്ക്ക് ഇന്ത്യൻ ഭരണത്തിലേയ്ക്ക് പ്രവേശനം നൽകിയെങ്കിൽ ബക്സർ യുദ്ധം അവരെ ഇന്ത്യയിലെ പ്രധാന ശക്തിയാക്കിമാറ്റി.
ഇതിലൂടെ Robert Clive നെ company ബംഗാൾ ഗവർണർ ആക്കി.മിർ കാസിം നെ മാറ്റി മിർ ജാഫർ ബംഗാൾ നവാബ് ആയി.
പുറത്തുനിന്നുള്ള കണ്ണികൾ
ബക്സർ ബക്സർ ബക്സർ ബക്സർ വർഗ്ഗം:1764 വർഗ്ഗം:ഇന്ത്യയിൽ നടന്ന യുദ്ധങ്ങൾ
ഫേ വ്രെ
വിന ഫേ വ്രെ (ജീവിതകാലം: സെപ്റ്റംബർ 15, 1907 - ഓഗസ്റ്റ് 8, 2004) കനേഡിയൻ വംശജയായ അമേരിക്കൻ നടിയാണ്. 1933 ൽ പുറത്തിറങ്ങിയ കിംഗ് കോംഗ് എന്ന സിനിമയിൽ ആൻ ഡാരോ എന്ന കഥാപാത്രമായി അഭിനയിച്ചതിന്റെ പേരിലാണ് അവർ കൂടുതലായി ഓർമ്മിക്കപ്പെടുന്നത്. ആറു പതിറ്റാണ്ടോളം നീണ്ടുനിന്ന ഒരു അഭിനയ ജീവിതത്തിലൂടെ, ഹൊറർ സിനിമകളിലെ അഭിനേത്രിയെന്ന നിലയിൽ വ്രേയ്ക്ക് അന്താരാഷ്ട്ര അംഗീകാരം ലഭിക്കുകയും ആദ്യകാല "സ്ക്രീം ക്യൂൻസിൽ" ഒരാളായി അവൾ ഗണിക്കപ്പെടുകയും ചെയ്തിരുന്നു.
ചെറിയ ചലച്ചിത്ര വേഷങ്ങളിൽ പ്രത്യക്ഷപ്പെട്ട ശേഷം 1926 ൽ "വാമ്പാസ് ബേബി സ്റ്റാർസ്" ആയി തിരഞ്ഞെടുക്കപ്പെട്ടതിന് ശേഷം വ്രേ മാധ്യമശ്രദ്ധ നേടി. ഇത് അവരുടെ കൗമാരപ്രായത്തിൽ പാരാമൗണ്ട് പിക്ചേഴ്സുമായുള്ള കരാറിലേയ്ക്ക് നയിക്കുകയും അവിടെ ഒരു ഡസനിലധികം ചലച്ചിത്രങ്ങളിൽ സഹകരിക്കുകയും ചെയ്തു. പാരാമൗണ്ടിൽ നിന്ന് പുറത്തുപോയ ശേഷം, വിവിധ ചലച്ചിത്ര കമ്പനികളുമായി കരാറുകൾ ഒപ്പിടുകയും ആദ്യ ഹൊറർ ചലച്ചിത്ര വേഷങ്ങളിൽ അഭിനയിക്കുകയും ചെയ്തു. കൂടാതെ വലസ് ബീറിയോടൊപ്പം ദ ബോവറി (1933), വിവ വില്ല (1934) എന്നിവയുൾപ്പെടെ മറ്റു നിരവധി ചിത്രങ്ങളിൽ അഭിനയിച്ചു. RKO റേഡിയോ പിക്ചേഴ്സ് ഇൻ‌കോർ‌പ്പറേഷനുവേണ്ടി കിംഗ് കോംഗ് (1933) എന്ന ചിത്രത്തിൽ അഭിനയിച്ചതോടെയാണ് അവർ കൂടുതൽ ശ്രദ്ധിക്കപ്പെട്ടത്. കിംഗ് കോങ്ങിന്റെ വിജയത്തിനുശേഷം, ചലച്ചിത്രത്തിലും ടെലിവിഷനിലുമായി വ്രേ നിരവധി വേഷങ്ങളിൽ പ്രത്യക്ഷപ്പെടുകയും 1980 ൽ കലാരംഗത്തുനിന്നു വിരമിക്കുകയും ചെയ്തു.
ആദ്യകാലം
കാനഡയിലെ ആൽബർട്ട പ്രവിശ്യയിലെ കാർഡ്‌സ്റ്റണിനടുത്തുള്ള ഒരു കൃഷിയിടത്തിലെ ഭവനത്തിൽ ലാറ്റർ-ഡേ സെയിന്റ്‌സ് ചർച്ച് ഓഫ് ജീസസ് ക്രൈസ്റ്റിലെ അംഗങ്ങളും യൂട്ടയിലെ സാൾട്ട് ലേക്ക് സിറ്റിയിൽ നിന്നുള്ള എൽവിന മർഗൂറൈറ്റ് ജോൺസ്, ഇംഗ്ലണ്ടിലെ കിംഗ്സ്റ്റൺ അപ്പൺ ഹളിൽനിന്നുള്ള ജോസഫ് ഹെബർ വ്രേ എന്നിവിരുടെ പുത്രിയായി വ്രെ ജനിച്ചു. മാതാപിതാക്കളുടെ ആറ് മക്കളിൽ ഒരാളായ അവർ LDS പയനിയർ ഡാനിയൽ വെബ്സ്റ്റർ ജോൺസിന്റെ ചെറുമകളായിരുന്നു. ഫേ വ്രെയുടെ പൂർവ്വികർ ഇംഗ്ലണ്ട്, സ്കോട്ട്ലൻഡ്, അയർലൻഡ്, വെയിൽസ് എന്നിവിടങ്ങളിൽ നിന്നാണ് വന്നത്. ലാറ്റെർ ഡേ സെയിന്റ്‌സിലെ ചർച്ച് ഓഫ് ജീസസ് ക്രൈസ്റ്റിലെ അംഗമായിരുന്ന വ്രെ ഒരിക്കലും സ്‌നാനപ്പെടുത്തപ്പെട്ടില്ല.
അവർ ജനിച്ച് കുറച്ച് വർഷങ്ങൾക്ക് ശേഷം കുടുംബം അമേരിക്കയിലേക്ക് മടങ്ങുകയും 1912 ൽ സാൾട്ട് ലേക്ക് സിറ്റിയിലേക്ക് മാറിയ അവർ 1914 ൽ യൂട്ടയിലെ ലാർക്കിലേക്ക് താമസം മാറ്റുകയും ചെയ്തു. 1919 ൽ വ്രേ കുടുംബം സാൾട്ട് ലേക്ക് സിറ്റിയിലേക്ക് മടങ്ങുകയും തുടർന്ന് ഹോളിവുഡിലേക്ക് താമസം മാറ്റിയതോടെ അവിടെ ഹോളിവുഡ് ഹൈസ്കൂളിൽ ചേരുന്നതിന് അവസരമുണ്ടാകുകയും ചെയ്തു.
ആദ്യകാല അഭിനയം
1923-ൽ ഒരു പ്രാദേശിക പത്രം സ്പോൺസർ ചെയ്ത ഒരു ഹ്രസ്വ ചരിത്ര സിനിമയിലൂടെ വ്രേ തന്റെ ആദ്യ സിനിമയിൽ പതിനാറാമത്തെ വയസ്സിൽ അരങ്ങേറ്റം നടത്തി. 1920 കളിൽ, ദി കോസ്റ്റ് പട്രോൾ (1925) എന്ന നിശബ്ദ സിനിമയിൽ ഒരു പ്രധാനവേഷവും ഹാൽ റോച്ച് സ്റ്റുഡിയോയുടെ സിനിമയിലെ അപ്രധാന ബിറ്റ് ഭാഗങ്ങളിലും വ്രേ അഭിനയിച്ചിരുന്നു.
ആരണ്യകം (ഗ്രന്ഥസംഹിത)
ഹൈന്ദവ ആചാരപ്രകാരം, ആശ്രമങ്ങളിൽ മൂന്നാമത്തേതായ വാനപ്രസ്ഥത്തോട് ആരണ്യകൾ ബന്ധപ്പെട്ടിരിക്കുന്നു. സർവ്വതും ത്യജിച്ച് വാനപ്രസ്ഥത്തിനായി കാടുപൂകുമ്പോൾ അനുഷ്ടിക്കേണ്ട ഉപാസനകൾ ആരണ്യകങ്ങളിൽ ഉണ്ട്. അരണ്യങ്ങളിൽ ഏകാന്തമായിരുന്നു വേദമന്ത്രങ്ങളെ മനനം ചെയ്തു സ്വായത്തമാക്കുന്ന തത്ത്വവിചാരമാണ് ആരണ്യകം. ആരണ്യകങ്ങൾ രഹസ്യപ്രമാണങ്ങളായി കരുതപ്പെട്ടിരുന്നു. ആഭിചാരകർമ്മങ്ങളും, അദ്ധ്യാത്മവിദ്യയും, രണ്ടും ആരണ്യകങ്ങളിൽ ഉണ്ട്. ബ്രാഹ്മണങ്ങളാണ് ആരണ്യങ്ങളുടെ ഉറവിടം. കർമ്മത്തിൽ നിന്ന് ജ്ഞാനത്തിലേക്കുള്ള വഴിതിരിവായിരുന്നു ആരണ്യയകങ്ങൾ.
ഫേ വ്രെ
സ്വകാര്യജീവിതം
എഴുത്തുകാരായ ജോൺ മോങ്ക് സോണ്ടേഴ്സ്, റോബർട്ട് റിസ്കിൻ, ന്യൂറോ സർജൻ സാൻഫോർഡ് റോതൻബെർഗ് (ജനുവരി 28, 1919 - ജനുവരി 4, 1991) എന്നിവരുമായി വ്രേ മൂന്ന് തവണ വിവാഹം കഴിച്ചിരുന്നു. സൂസൻ സോണ്ടേഴ്സ്, വിക്ടോറിയ റിസ്കിൻ, റോബർട്ട് റിസ്കിൻ ജൂനിയർ എന്നിങ്ങനെ അവർക്ക് മൂന്ന് മക്കളുണ്ടായിരുന്നു.1933 ൽ അവർ അമേരിക്കൻ ഐക്യനാടുകളിലെ ഒരു സ്വാഭാവിക പൗരയായി.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:2004-ൽ മരിച്ചവർ വർഗ്ഗം:1907-ൽ ജനിച്ചവർ
ആരണ്യകം (ഗ്രന്ഥസംഹിത)
ഓരോ വേദത്തിന്റെയും ആരണ്യകങ്ങൾ
വർഗ്ഗം:ഹൈന്ദവഗ്രന്ഥങ്ങൾ വർഗ്ഗം:ഹൈന്ദവം
ഡോറ ദി എക്സ്പ്ലോറർ
നിക്കലോഡിയോൺ കേബിൾ ടെലിവിഷൻ നെറ്റ്‌വർക്കിലെ പ്രശസ്തമായ ഒരു കാർട്ടൂൺ പരമ്പരയാണ് ഡോറ ദി എക്സ്പ്ലോറർ. ക്രിസ് ഗിഫോർഡ്, വലേരി വാൽഷ്, എറിക് വെയ്നർ എന്നിവരാണ് ഇതിന്റെ സ്രഷ്ടാക്കൾ. 2000 മുതൽക്കാണ് കുട്ടികൾക്കായുള്ള ഈ പരമ്പര പതിവായി നിക്ക് ജൂനിയർ പോലെയുള്ള ചാനലുകളിൽ പ്രത്യക്ഷപ്പെട്ടു തുടങ്ങിയത്.
ഡോറ മാർക്വെസ് എന്ന 8-വയസ്സുകാരിയാണ് പ്രധാന കഥാപാത്രം. ലാറ്റിനമേരിക്കൻ വംശജയാണ് ഡോറ. ഓരോ കഥയിലും ഡോറ ഓരോ ദൗത്യവുമായി യാത്ര തിരിക്കുന്നു. കൂട്ടിന് മിക്കപ്പോഴും ഡോറയുടെ പ്രിയസുഹൃത്തായ ബൂട്ട്സ് എന്ന കുരങ്ങനും ഉണ്ടാകും. തന്റെ ബാക്ക്പാക്കിലെ ഭൂപടം, മറ്റുപകരണങ്ങൾ എന്നിവയുടെ സഹായത്തോടെ, പ്രേക്ഷകരായ കുട്ടികൾക്കും സംവദിക്കാൻ അവസരം നൽകി ഡോറ ദൗത്യങ്ങൾ വിജയകരമായി പൂർത്തിയാക്കുന്നു. പ്രധാന ഭാഷ ഇംഗ്ലീഷ് ആണെങ്കിലും, സ്പാനിഷും ഉപയോഗിക്കപ്പെടുന്നുണ്ട്. രണ്ടു ഭാഷ പരിചയപ്പെടുന്നത് കുട്ടികളുടെ ബുദ്ധിവികാസത്തെ സഹായിക്കും എന്ന കണ്ടെത്തലാണ് ഇതിനു കാരണം.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ടെലിവിഷൻ പരമ്പരകൾ‎
ഫോസ്റ്റർ സിറ്റി
ഫോസ്റ്റർ സിറ്റി, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സാൻ മാറ്റെയോ കൗണ്ടി യിൽ സ്ഥിതിചെയ്യുന്ന ഒരു ആസൂത്രിത നഗരമാണ്. 2010 ലെ യു.എസ്. സെൻസസ് പ്രകാരമുണ്ടായിരുന്ന ഈ നഗരത്തിലെ ജനസംഖ്യ 30,567 ആയിരുന്നു. സിലിക്കൺ വാലി നഗരങ്ങളുമായുള്ള സാമീപ്യവും ഇവിടുത്തെ പ്രാദേശിക വ്യവസായങ്ങളും കാരണമായി ഫോസ്റ്റർ സിറ്റിയെ പലപ്പോഴും സിലിക്കൺ വാലിയുടെ ഭാഗമായി കണക്കാക്കാറുണ്ട്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഇറിറ്റേറ്റർ
തെറാപ്പോഡ വിഭാഗത്തിൽ പെട്ട ഒരിനം ദിനോസറാണ് ഇറിറ്റേറ്റർ. സ്പൈനോസോസൌറിഡ് കുടുംബത്തിൽ ആണ് ഇവ പെടുക. കൃറ്റേഷ്യസ്‌ യുഗത്തിലെ ആൽബിയൻ കാലഘട്ടത്തിൽ മാംസഭുക്കുകളായ ഇവ ജീവിച്ചിരുന്നത് ഏകദേശം 11 കോടി വർഷങ്ങൾക്ക് മുമ്പാണെന്നാണ് നിഗമനം. ബ്രസീലിലാണ് ഇവയുടെ ഫോസ്സിൽ കണ്ടെത്തിയിട്ടുള്ളത്. മുഖ്യമായും മീനുകളെയാണ് ഇവ ഭക്ഷിച്ചിരുന്നതെന്ന് കരുതപ്പെടുന്നു.
ശരീര ഘടന
ഏകദേശ കണക്ക് പ്രകാരം നീളം 8 മീറ്ററാണ് (26 അടി). 84 സീ.മീ നീളം ഉള്ള തലയോട്ടിയും, 6 മുതൽ 40 മീ .മീ നീളം ഉള്ള പല്ലുകളും ഇവയുടെ പ്രത്യേകത ആണ്. ഫോസിൽ കള്ളക്കടത്തുകാർ തലയോട്ടിയിൽ കൃത്രിമം നടത്തിയിട്ടുണ്ടോ  എന്നും സംശയിക്കുന്നു.
പ്രൈഡ് ആന്റ് പ്രെജുഡിസ് (ചലച്ചിത്രം)
1940ൽ പുറത്തിറങ്ങിയ ഇംഗ്ലീഷ് ചലച്ചിത്രമാണ് പ്രൈഡ് ആന്റ് പ്രെജുഡിസ്. ജെയ്ൻ ഓസ്റ്റെൻ പുറത്തിറക്കിയ പ്രൈഡ് ആന്റ് പ്രെജുഡിസ് എന്ന നോവലാണ് റോബർട്ട് ലിയോനാർഡ് സിനിമയാക്കിയിരിക്കുന്നത്.പ്രസിദ്ധ സാഹിത്യകാരനായ ആൽഡെസ് ഹക്സിലി   ഈ സിനിമയുടെ തിരക്കഥ രചയിതാക്കളിൽ ഒരാളായി പ്രവർത്തിച്ചിട്ടുണ്ട്.
അഭിനേതാക്കൾ
മേരി ബോലാന്റ്, മൗറീൻ ഒസുല്ലീവൻ, ബ്രൂസ് ലെസ്റ്റർ, ലോറൻസ് ഒലിവിയർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ഞാവൽപ്പഴങ്ങൾ
പി.എം.എ. അസീസ് സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് ഞാവൽ പഴങ്ങൾ. മോഹൻ ശർമ്മ, വിധുബാല, സുകുമാരി, ബാലൻ കെ നായർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ശ്യാം സംഗീതസംവിധാനം നിർവഹിച്ചു
അഭിനേതാക്കൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
നാരങ്കോടം പട്ടയം
പ്രാചീന പാണ്ഡ്യദേശത്തിന്റെ ചരിത്രത്തിലേക്കു വെളിച്ചം വീശുന്ന പ്രധാനപ്പെട്ട ചരിത്രരേഖകളിൽ ഒന്നാണു് നാരങ്കോടം പട്ടയം. കൊല്ലവർഷം 211ൽ (ക്രി.വ. 1036) ആണു് നാരങ്കോടം പട്ടയം എഴുതപ്പെട്ടതു്. പാണ്ഡ്യചക്രവർത്തിയായ ചെൽവരശർ ചെങ്കോതിരരാണ് ഈ പട്ടയം നൽകിയത്. നാരങ്കോടം ശിവക്ഷേത്രത്തിന് നാട്ടാമൈപ്പട്ടവും ശിരവരശും ചെമ്പുളാകവും ശിറപ്പുത്തങ്കവും നൽകിക്കൊണ്ടുള്ള തിട്ടൂരമാണിത്. പുരാവസ്തുഗവേഷകനായ ഐരാവതം മഹാദേവൻ ഈ പട്ടയത്തിലെ എഴുത്ത് വായിച്ച് വ്യാഖ്യാനിച്ചതിൻ പ്രകാരം എഴുന്നൂറ്റുക്കുടി ഊരാരെയും ഐങ്കുറവരെയും നാരങ്കോട്ടൂർ അയ്യനാർകുലത്തിന് കാവലരായി കൽപ്പിക്കപ്പെട്ടിരിക്കുന്നു.
പ്രസക്തിയും പ്രാധാന്യവും
വട്ടെഴുത്തു ലിപിയിൽ എഴുതപ്പെട്ടിരിക്കുന്ന ഈ പട്ടയരേഖയ്ക്ക് ചരിത്ര ഗവേഷണത്തിൽ പ്രത്യേക സ്ഥാനമാണുള്ളത്. പാണ്ഡ്യന്മാരുടെ അധികാരസീമ ഇന്നത്തെ പത്തനംതിട്ട - പുനലൂർ പ്രദേശത്തേയ്ക്ക് വ്യാപിച്ചിരുന്നുവെന്ന് ഈ പട്ടയം തെളിയിക്കുന്നു. പാണ്ഡ്യസാമ്രാജ്യത്തിൽ ശൈവസന്യാസിമാരായ നായനാർമാർക്ക് നൽകപ്പെട്ടിരുന്ന പ്രമുഖമായ സ്ഥാനത്തെക്കുറിച്ചും പ്രാചീനകാലത്ത് കുറവർ ഒരു പ്രബലവിഭാഗമായിരുന്നതിനെക്കുറിച്ചും ഈ പട്ടയം തെളിവുനൽകുന്നു. ക്രി. വ. 11-ആം നൂറ്റാണ്ടിൽ തെക്കൻ വേണാട്ടിൽ നിലനിന്നിരുന്ന സാമൂഹ്യവ്യവസ്ഥയിലേയ്ക്കും ഈ പട്ടയം വെളിച്ചം വീശുന്നുണ്ട്.
അവലംബം
വർഗ്ഗം:ശാസനങ്ങളും ശിലാലിഖിതങ്ങളും വർഗ്ഗം:തിരുവിതാംകൂറിന്റെ ചരിത്രം
വൂഹാൻ
മദ്ധ്യ പീപ്പിൾസ് റിപ്പബ്ലിക് ഓഫ് ചൈനയിലെ ഏറ്റവും ജനസംഖ്യയുള്ള നഗരവും, ഹുബെയ് പ്രവിശ്യയുടെ തലസ്ഥാനവുമാണ് വൂഹാൻ. ജിയാങ്ഹാൻ സമതലത്തിന്റെ കിഴക്ക് ഭാഗത്താണ് ഈ നഗരം സ്ഥിതി ചെയ്യുന്നത്. ഒരു പ്രധാന ഗതാഗത കേന്ദ്രമായ ഈ നഗരത്തിലൂടെ ഡസൻ കണക്കിന് റെയിലുകളും റോഡ് ശൃംഖലകളും എക്സ്പ്രസ്‌വേകളും കടന്ന് പോകുന്നു. 1927 മുതലാണ് നഗരം വൂഹാൻ എന്ന പേരിൽ അറിയപ്പെടാൻ തുടങ്ങിയത്. 2006-ലെ കനേഷുമാരി പ്രകാരം 9,100,000 ആണ് ഇവിടുത്തെ ജനസംഖ്യ. ഇതിൽ 6,100,000-ഓളം ജനങ്ങൾ നഗരപ്രദേശങ്ങളിൽ വസിക്കുന്നു. 1920-കളിൽ വാങ് ജിങ്വെയ് നയിച്ച ഇടത് ക്വോമിന്റാങ് സർക്കാരിന്റെ തലസ്ഥാനമഅയും ഈ നഗരം പ്രവർത്തിച്ചു. ഇപ്പോൾ മദ്ധ്യ ചൈനയുടെ രാഷ്ട്രീയ, സാമ്പത്തിക, ധനകാര്യ, സാംസ്കാരിക, വിദ്യാഭ്യാസ, ഗതാഗത കേന്ദ്രമാണ് വൂഹാൻ.
വുഹാനിൽ നടന്ന ചരിത്രസംഭവങ്ങളിൽ ക്വിംഗ് രാജവംശത്തിന്റെ പതനത്തിനും ചൈന റിപ്പബ്ലിക് സ്ഥാപിക്കുന്നതിനും കാരണമായ 1911 ലെ വുചാങ് പ്രക്ഷോഭം ഉൾപ്പെടുന്നു. വാങ് ജിങ്‌വെയുടെ നേതൃത്വത്തിലുള്ള കുമിന്താങ്ങ് (കെ‌എം‌ടി) സർക്കാരിന്റെ ഇടതുപക്ഷത്തിന് കീഴിൽ 1927 ൽ വുഹാൻ ചൈനയുടെ തലസ്ഥാനമായിരുന്നു. രണ്ടാം സൈനോ-ജാപ്പനീസ് യുദ്ധകാലത്ത് 1937 ൽ പത്ത് മാസത്തോളം ഈ നഗരം ചൈനയുടെ യുദ്ധകാല തലസ്ഥാനമായി പ്രവർത്തിച്ചിരുന്നു. 2020 ലെ കണക്കനുസരിച്ച് ലോകമെമ്പാടുമുള്ള 2019–20 കൊറോണ വൈറസ് രോഗം 2019 (COVID-19) ആരംഭിച്ച സ്ഥലമായി ചൈനയിലെ വുഹാൻ ലോകരാജ്യങ്ങളിൽ ഏറ്റവും കൂടുതൽ അംഗീകരിക്കപ്പെട്ടു.
അവലംബം
വർഗ്ഗം:ചൈനയിലെ നഗരങ്ങൾ
ചാൾസ് ജോസഫ് കാർട്ടർ
ചാൾസ് ജോസഫ് കാർട്ടർ (ജീവിതകാലം: ജൂൺ 14, 1874 - ഫെബ്രുവരി 13, 1936) കാർട്ടർ ദ ഗ്രേറ്റ് എന്ന അപരനാമത്തിലറിയപ്പെട്ടിരുന്ന ഒരു അമേരിക്കൻ സ്റ്റേജ് മാന്ത്രികനായിരുന്നു.
ജീവിതരേഖ
1874 ജൂൺ 14 ന് പെൻ‌സിൽ‌വാനിയയിലെ ന്യൂ കാസിലിൽ ജനിച്ച അദ്ദേഹം ചെറുപ്പം മുതൽക്കുതന്നെ മാന്ത്രികവിദ്യയിൽ അതീവ താൽപര്യമുള്ള വ്യക്തിയായിരുന്നു. ചാൾസ് കാർട്ടറിന്റെ ആദ്യ മാന്ത്രികവേദി ബാൾട്ടിമോറിലെ ഹെർസോഗ് മ്യൂസിയം ആന്റ് പാറ്റ് ഹാരിസൺസ് മസോണിക് ടെമ്പിളിൽ തന്റെ പത്താം വയസിലായിരുന്നു. അവിടെ അദ്ദേഹം "മാസ്റ്റർ ചാൾസ് കാർട്ടർ ദ ഒറിജിനൽ ബോയ് മജീഷ്യൻ" ആയി പ്രത്യക്ഷപ്പെട്ടു. അക്കാലത്ത് അമേരിക്കൻ വേദികളിലെ മാജിക് പ്രകടനങ്ങളുടെ ആധിക്യവും കടുത്ത മത്സരവും കാരണം, കാർട്ടർ തന്റെ ജീവനോപാധി വിദേശത്ത് കണ്ടെത്തുകയും അവിടെ പ്രശസ്തിയോടൊപ്പം കുപ്രസിദ്ധിയും നേടുകയും ചെയ്തു.
അവലംബം
വർഗ്ഗം:1874-ൽ ജനിച്ചവർ വർഗ്ഗം:1936-ൽ മരിച്ചവർ
യുണൈറ്റഡ് സ്റ്റേറ്റ്സ് ഡോളർ ബാങ്ക്നോട്ടുകൾ
ഫെഡറൽ റിസർവ് നോട്ട്സ്, സിൽവർ സർട്ടിഫിക്കറ്റുകൾ, ഗോൾഡ് സർട്ടിഫിക്കറ്റുകൾ, യുണൈറ്റഡ് സ്റ്റേറ്റ്സ് നോട്ട്സ് എന്നിവയുൾപ്പെടെ യുഎസ് ഡോളറിന്റെ വിവിധതരം നോട്ടുകൾ വിതരണം ചെയ്തിരിക്കുന്നു.
കോണ്ടിനെന്റൽ കറൻസി
അമേരിക്കൻ വിപ്ലവത്തിന് മുമ്പ്, പതിമൂന്ന് കോളനികളിൽ ഓരോന്നും കൂടുതലും ബ്രിട്ടീഷ് പൗണ്ടിലും ഷില്ലിംഗിലും നാണയത്തിലും സ്വന്തമായി പേപ്പർ പണം നൽകി. 1776-ൽ യുണൈറ്റഡ് സ്റ്റേറ്റ്സ് പുതുതായി സൃഷ്ടിച്ച കറൻസി പുറത്തിറക്കി. യുദ്ധത്തെ പിന്തുണക്കാൻ ആഗ്രഹിക്കുന്ന ആളുകൾ അത് വാങ്ങി.(യുദ്ധം അവസാനിക്കുമ്പോൾ ഈ കറൻസി സ്പാനിഷ് മില്ലിൽ തയ്യാറാക്കിയ ഡോളറുകൾക്കായി വീണ്ടെടുക്കപ്പെടുമെന്ന് വാഗ്ദാനം ചെയ്തിരുന്നു.) തുടക്കത്തിൽ, നൽകിയിരിക്കുന്ന മൂല്യത്തിനൊപ്പം വിതരണം ചെയ്ത ബാങ്ക് നോട്ടുകൾ ഏതാനും മാസങ്ങൾ കഴിഞ്ഞപ്പോൾ അവ തീർത്തും നിസ്സാരമായി വിലകുറച്ചു തുടങ്ങി. ട്രഷറി ബോണ്ടുകൾക്കുള്ള നോട്ട് തുകയുടെ 1% വച്ച് വീണ്ടെടുക്കാൻ അമേരിക്ക സമ്മതിച്ചു. ഇഷ്യു ചെയ്തിട്ടുള്ള പണത്തിൻറെയും മറ്റും മൂല്യം $ 1/6 മുതൽ $ 80 വരെയായിരുന്നു.
അവലംബം
വർഗ്ഗം:അമേരിക്കൻ ഐക്യനാടുകളിലെ ബാങ്ക്നോട്ടുകൾ
റഡാങ് ദ്വീപ്
ദക്ഷിണ ചൈനാക്കടലിൽ മലേഷ്യയുടെ ഭാഗമായി സ്ഥിതി ചെയ്യുന്ന ഒരു ദ്വീപാണ് റഡാങ് ദ്വീപ്. ഏഴു കിലോമീറ്റർ നീളവും ആറു കിലോമീറ്റർ വീതിയുമാണ് ദ്വീപിന്റെ ആകെ വിസ്തൃതി. കടൽപ്പുറ്റുകൾ നിറഞ്ഞ ഒരു തീരവുമാണിത്. ദക്ഷിണ ചൈനാക്കടലിലെ ഒൻപതു ദ്വീപുകളിൽ ഏറ്റവും വലിപ്പമേറിയതും റഡാങ് ദ്വീപാണ്. സ്നോർക്കലിങ്, ഡൈവിങ് എന്നിവയ്ക്ക് അനുയോജ്യമായ തീരമാണിവിടം. പാറക്കൂട്ടങ്ങൾക്കിടയിലുള്ള കടൽ ഭാഗം പവിഴപ്പുറ്റുകളാൽ സമൃദ്ധമാണ്.
ദ്വീപിലെ ആദിമനിവാസികളാണ് ഇവിടുത്തെ റിസോർട്ടുകളിലെ പ്രധാന ജീവനക്കാർ. മത്സ്യബന്ധനം തൊഴിലാക്കിയിരുന്ന നിവാസികൾ ഭൂരിഭാഗവും ഇപ്പോൾ റിസോർട്ടുകളിൽ പ്രവർത്തിക്കുന്നു. ദ്വീപുകളിൽ ആകെയുള്ളത് 1200 കുടുംബങ്ങളാണ്. 200 കുട്ടികൾ പഠിക്കുന്ന വിദ്യാലയമാണ് ഏക സർക്കാർ സംവിധാനം. ഈ കുടുംബങ്ങളെ ഇവിടുത്തെ സർക്കാർ ഫിഷർമെൻ വില്ലേജ് എന്ന പേരിൽ പുനഃരധിവസിപ്പിച്ചിരിക്കുന്നു. ദ്വീപു നിവാസികൾക്കു മാത്രമേ ഇവിടെ മത്സ്യബന്ധനം നടത്തുവാനുള്ള അനുവാദമുള്ളു.
രണ്ടാം ലോകമഹായുദ്ധത്തിൽ എച്ച്.എം.എസ്. പ്രിൻസ് ഓഫ് വെയിൽസ്, എച്ച്.എം.എസ്. റിപൾസ് എന്നീ കപ്പലുകൾ ഛേദിക്കപ്പെട്ടത് ഇവിടെയാണ്. ഇതോടെയാണ് മലയായിൽ ജപ്പാൻ അധിനിവേശത്തിനു തുടക്കമിട്ടത്.
പുറത്തേക്കുള്ള കണ്ണികൾ
വർഗ്ഗം:മലേഷ്യയിലെ വിനോദസഞ്ചാരകേന്ദ്രങ്ങൾ വർഗ്ഗം:മലേഷ്യയിലെ ദ്വീപുകൾ
സംസ്ഥാനപാത 73 (കേരളം)
കേരളത്തിലെ ഒരു സംസ്ഥാനപാതയാണ് SH 73 (സംസ്ഥാനപാത 73). മലപ്പുറം ജില്ലയിലെ വളാഞ്ചേരിയിൽ നിന്നും ആരംഭിക്കുന്ന ഈ പാത നിലമ്പൂരിലാണ് അവസാനിക്കുന്നത്. 51.41 കിലോമീറ്റർ നീളമുണ്ട്.
കടന്നുപോകുന്ന സ്ഥലങ്ങൾ
വളാഞ്ചേരി വേങ്ങാട് കൊളത്തൂർ അങ്ങാടിപ്പുറം പെരിന്തൽമണ്ണ പാണ്ടിക്കാട് വണ്ടൂർ നിലമ്പൂർ
നീ എന്റെ ലഹരി
==താരനിര ==
പുറത്തേക്കുള്ള കണ്ണികൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:തമ്പി-ദേവരാജൻ ഗാനങ്ങൾ:വർഗ്ഗം:എസ്.എൽ. പുരം സദാനന്ദൻ സംഭാഷണമെഴുതിയ ചലച്ചിത്രങ്ങൾവർഗ്ഗം:എസ്.എൽ. പുരം സദാനന്ദൻ കഥയെഴുതിയ ചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
ഗബൂൺ അണലി
വിവരണം
ഇവയ്ക്ക് സാധാരണയായി 125–155 സെന്റിമീറ്റർ (4 മുതൽ 5 അടി വരെ) നീളം കാണപ്പെടുന്നു. ചില വിവരണങ്ങളിൽ മൊത്തം നീളം 80–130 സെന്റിമീറ്റർ (32.0 മുതൽ 51.5 in )വരേയും പരമാവധി മൊത്തം നീളം 175 സെന്റിമീറ്റർ (69.3 ‍in ), ഇവ ഇനിയും വലുതായിരിക്കുമെന്ന് പറയുന്നു. 1.8 മീറ്റർ (6 അടി), അല്ലെങ്കിൽ 2 മീറ്റർ (6.5 അടി) ൽ കൂടുതൽ നീളം ഉണ്ടെന്നുള്ള റിപ്പോർട്ടുകൾ അവർ അംഗീകരിക്കുന്നു, പക്ഷേ ഇതിനെ പിന്തുണയ്ക്കുന്ന തെളിവുകൾ ഒന്നുമില്ല. മൊത്തം നീളം 1.8 മീറ്റർ(5.9 ft) ഉള്ള ഒരു ഗബൂൺ അണലി 1973 ൽ പിടിക്കപ്പെട്ടു,  11.3 കിലോഗ്രാം ഭാരം ഉള്ളത് കണ്ടെത്തി. ആഫ്രിക്കയിലെ ഏറ്റവും ഭാരം കൂടിയ വിഷ പാമ്പാണിത്.
വിഷം
ഈ ഇനത്തിൽ നിന്നുള്ള കടികൾ വളരെ അപൂർവമാണ്, കാരണം അവയുടെ ആക്രമണാത്മക സ്വഭാവം കാരണം അവയുടെ പരിധി മഴക്കാടുകളിൽ മാത്രമായി പരിമിതപ്പെടുത്തിയിരിക്കുന്നു. ഒരു കടിയുണ്ടാകുമ്പോൾ, അത് എല്ലായ്പ്പോഴും ഗുരുതരമായ മെഡിക്കൽ എമർജൻസി ആയി കണക്കാക്കണം. ശരാശരി വലുപ്പത്തിലുള്ള അണലിയിൽ നിന്നുള്ള കടിയേറ്റാൽ മാരകമായേക്കാം. ഇരയുടെ ജീവൻ അല്ലെങ്കിലും ബാധിച്ച അവയവം സംരക്ഷിക്കാൻ പ്രതിവിഷം എത്രയും വേഗം നൽകണം.
അവയുടെ വിഷ ഗ്രന്ഥികൾ വളരെ വലുതായതിനാൽ, വലിയ അളവിലുള്ള വിഷം ഉത്പാദിപ്പിക്കുന്നു. പഫ് ആഡെർ പോലുള്ള പല ആഫ്രിക്കൻ അണലി കളിൽ നിന്ന് വ്യത്യസ്തമായി, ഗബൂൺ വൈപ്പർ ഒരു കടിയ്ക്ക് ശേഷം വീണ്ടും അപ്പോൾ തന്നെ ആക്രമണം നടത്തുന്നില്ല, ഇത് വലിയ അളവിൽ വിഷം കുത്തിവയ്ക്കാൻ സാധിക്കുന്നു ( 200-1000 മില്ലിഗ്രാം) വരെ .( 125–155 സെന്റിമീറ്റർ നീളമുള്ള അണലി‌ കൾക്ക് 200–600 മില്ലിഗ്രാം പരിധിയിലും വിഷം ഇരയുടെ ശരീരത്തിലേക്ക് കുത്തി വെയ്ക്കുന്നു. 5 മുതൽ 7 മില്ലി വരെ (450–600 മില്ലിഗ്രാം) വിഷം ഒരൊറ്റ കടിയിൽ കുത്തിവയ്ക്കാം.ചില പഠനങ്ങൾ അനുസരിച്ച് 2000മില്ലിഗ്രാം വിഷം ഇതിന്റെ വിഷസഞ്ചിയിൽ ഉള്ളതായി പറയപ്പെടുന്നു.
മനുഷ്യരിൽ, ഒരു ഗബൂൺ വൈപ്പറിൽ നിന്നുള്ള കടി വ വീക്കം, തീവ്രമായ വേദന, കഠിനമായ ആഘാതം, എന്നിവയ്ക്ക് കാരണമാകുന്നു. മറ്റ് ലക്ഷണങ്ങളിൽ ഏകോപിപ്പിക്കാത്ത ചലനങ്ങൾ, മലമൂത്രവിസർജ്ജനം, നാക്കിന്റെയും കണ്പോളകളുടെയും വീക്കം, മർദ്ദം, അബോധാവസ്ഥ എന്നിവ ഉൾപ്പെടാം. പെട്ടെന്നുള്ള ഹൈപ്പോടെൻഷൻ, ഹൃദയ ക്ഷതം, ഡിസ്പോണിയ എന്നിവ ഉണ്ടാകാം.
അവലംബം
വർഗ്ഗം:അണലികൾ
അള്ളാ റഖ
അള്ളാ റഖ എന്നറിയപ്പെടുന്ന അള്ളാറഖ ഖാൻ ഖുറേഷി (1919 ഏപ്രിൽ 29 - 2000 ഫെബ്രുവരി 3) ഒരു ഭാരതീയനായ തബല വായനക്കാരനായിരുന്നു.
ന്യൂമൊണോഅൾട്രാമൈക്രോസ്കോപ്പിക്ക്സിലിക്കോവോൾക്കാനോകോണിയോസിസ്
ന്യൂമൊണോഅൾട്രാമൈക്രോസ്കോപ്പിക്ക്സിലിക്കോവോൾക്കാനോകോണിയോസിസ് വളരെ നേർത്ത സിലിക്ക പൊടി ശ്വസിക്കുന്നതുമൂലമുണ്ടാകുന്ന ശ്വാസകോശ രോഗമാണ്. ഓക്സ്ഫോർഡ് നിഘണ്ടു പ്രകാരം ഏറ്റവും നീളം കൂടിയ വാക്കാണ് ന്യൂമൊണോഅൾട്രാമൈക്രോസ്കോപ്പിക്ക്സിലിക്കോവോൾക്കാനോകോണിയോസിസ്. (Pneumonoultramicroscopicsilicovolcanoconiosis)
അള്ളാ റഖ
സംഗീതം ജീവിതം
ഇന്ത്യയിൽ പാഗ്വാൾ എന്ന സ്ഥലത്ത് ജനിച്ച ഇദ്ദേഹത്തിനു 12 വയസ്സിൽ തബലയോട് അമിതമായ താല്പര്യം വരുകയും, അത് പഠിക്കുവാനായി വീട് വിട്ടിറങ്ങി പോവുകയും ചെയ്തു. ആഷിക് അലി ഖാനിൽ നിന്നും വായ്‌പ്പാട്ടും രാഗങ്ങളും അഭ്യസിച്ചു. രഖ ലാഹോറിൽ വച്ച് സംഗീതത്തിന്റെ പ്രധാന ലോകത്തേക്ക് വരുകയും 1940 ൽ മുംബയിൽ  ഓൾ ഇന്ത്യ റേഡിയോയിൽ  ചേരുകയും ചെയ്തു. 1943 -48 കാലഘട്ടത്തിൽ ചില ഹിന്ദി സിനിമകളിൽ സംഗീത സംവിധാനം ചെയ്യുകയും ചെയ്തു. ബെടെ ഗുലാം അലി ഖാൻ, അലാവുദീൻ ഖാൻ, വസന്ത് റായി, രവി ശങ്കർ എന്നിവരോടൊപ്പം വായിച്ചിട്ടുള്ള ഇദ്ദേഹം 1967ൽ മോനിട്ടറി പോപ്‌ ഫെസ്റിവൽ ലും 1969ൽ വുഡ് സ്റോക്ക് ഫെസ്റിവൽ ലും വായിച്ചിട്ടുണ്ട്. കൃത്യമായ താളക്രമം, മനോധർമം എന്നിവയാണ് ഇദ്ദേഹത്തെ ലോകമെമ്പാടും പ്രശസ്തനാക്കിയത്. തബല എന്ന വാദ്യതിന്റെ പ്രശസ്തി ലോകമെമ്പാടും പ്രചരിക്കുവാൻ അള്ളാ രഖ കാരണക്കാരനായി. അഭാജി എന്ന് ശിഷ്യഗണങളുടെ ഇടയിൽ അറിയപ്പെട്ടിരുന്ന ഇദ്ദേഹത്തിനു കർണാടക സംഗീതവും ഹിന്ദുസ്ഥാനി സംഗീതവും തമ്മിലുള്ള വിടവ് വളരെ അധികം നികത്താനും സാധിച്ചു. അമേരികൻ സംഗീതത്തിലെ പല താളവാദ്യക്കാരും ഇദ്ദേഹത്തിന്റെ ശൈലികൾ പഠിക്കുകയും പലരും ഇദ്ദേഹതോടോപ്പം 1960 കളിൽ തന്നെ വായിക്കുകയും ചെയ്തിട്ടുണ്ട്. ഇദ്ദേഹത്തെ ചിലർ വിശേഷിപ്പിച്ചിരുന്നത് ഇങ്ങനെയാണ്‌. ''അള്ളാ റഖ സംഗീതത്തിലെ ഐൻസ്റ്റൈൻ ഉം പിക്കാസോ യും ആണ്. ഈ ഗ്രഹത്തിലെ താളങ്ങളുടെ ഒരു വലിയ രൂപവുമാണ് ഇദ്ദേഹം.''
പുരസ്കാരങ്ങൾ
1977 ൽ ഇദ്ദേഹത്തിനു പത്മശ്രീ അവാർഡും 1982 ൽ സംഗീത നാടക അക്കാഡമി അവാർഡും ലഭിച്ചു.
മരണം
ഇദ്ദേഹത്തിന്റെ പുത്രി റസിയയുടെ പെട്ടെന്നുള്ള മരണത്തെ തുടർന്നു മണിക്കൂറുകൾക്കുള്ളിലാണ്  2000 ത്തിൽ ഇദ്ദേഹം ഹൃദയ സ്തംഭനം മൂലം നിര്യാതനായത്.
പുറത്തേക്കുള്ള കണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:തബല വിദ്വാന്മാർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1919-ൽ ജനിച്ചവർ
ഒഴുക്കിനെതിരെ
പി.ജി. വിശ്വംഭരൻ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് ഒഴുക്കിനെതിരെ. പ്രേം നസീർ, ജയഭാരതി, അടൂർ ഭാസി, ജോസ് പ്രകാശ് എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. എം കെ. അർജുനൻ സംഗീതസംവിധാനം നിർവഹിച്ചു
അഭിനേതാക്കൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
കർമ്മ
ജോമോന്റെ സംവിധാനത്തിൽ സുരേഷ് ഗോപി, തിലകൻ, രഞ്ജിത എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കർമ്മ. കാസിനോ പിൿചേഴ്സിന്റെ ബാനറിൽ രാജു മാത്യു നിർമ്മിച്ച ഈ ചിത്രം വിതരണം ചെയ്തത് കാസിനോ പിൿചേഴ്സ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി.എ. റസാഖ് ആണ്.
സംഗീതം
എസ്. രമേശൻ നായർ, ഐ.എസ്. കുണ്ടൂർ എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
ലത്തീൻ കത്തോലിക്കാസഭ
കത്തോലിക്ക സഭയിലെ പ്രധാന വ്യക്തിഗതസഭയായ പാശ്ചാത്യ സഭയെയാണ് റോമൻ കത്തോലിക്കാ സഭ അഥവാ ലത്തീൻ കത്തോലിക്കാസഭ. പാശ്ചാത്യ സഭയോടൊപ്പം മാർപാപ്പയുടെ പരമാധികാരത്തെ അംഗീകരിയ്ക്കുന്ന ഇരുപത്തിമൂന്നു പൗരസ്ത്യ കത്തോലിക്കാ സഭകളും കൂടി ചേർന്നതാണ് ഇന്ന് കത്തോലിക്കാ സഭ.
റോമാസഭയുടെ ആരാധനാഭാഷ ലത്തീൻ ആയതിനാലാണ് ലത്തീൻ സഭ എന്ന് അത് അറിയപ്പെട്ടത്. ആരാധനാക്രമ പാരമ്പര്യംകൊണ്ടും വ്യക്തിത്വം കൊണ്ടും റോമാ മാർപാപ്പായുടെ കീഴിൽ തുടക്കം മുതൽ നിലകൊള്ളുന്ന ഏക സഭയും ലത്തീൻസഭ തന്നെയാണ്. ആഗോള കത്തോലിക്കാ സഭയിലെ അംഗങ്ങളിൽ 98% ത്തിൽ അധികവും ലത്തീൻ റീത്തിൽ പെട്ടവരാണ്. 129.14 കോടിയിൽ അധികം അംഗങ്ങളാണ് കത്തോലിക്കാ സഭയിലുള്ളത്. അതിൽ 118.5 കോടി അംഗങ്ങൾ ഈ സഭാസമൂഹത്തിലാണ്. കത്തോലിക്കാ സഭയിൽ മാർപ്പാപ്പ നേരിട്ട് ഭരണം നടത്തുന്ന ഈ സഭ ലോകം മുഴുവനും വ്യാപിച്ചുകിടക്കുന്നു.
ഇന്ത്യയിൽ
13-ം ശതകത്തിൽ ഇന്നസന്റ് നാലാമൻ മാർപ്പാപ്പ പൗരസ്ത്യ ദേശങ്ങൾക്കായി ഫ്രാൻസ്സ്കരും ഡൊമനിക്കരുംഅടങ്ങുന്ന ആദ്യപ്രേക്ഷിത സംഘടയെ  "ക്രിസ്തുവിന്റെ തീർത്ഥാടന സഭ "എന്ന പേരിൽ പൗരസ്ത്യ നാടുകളിലേക്ക് അയച്ചു.ആ പ്രേക്ഷിതരിൽ ഒരാളായ ജോൺ മോണ്ടി കോർവിനോ 1327 ൽ കൊല്ലത്തും മൈലാപ്പൂരിലുമായി താമസിച്ച് ക്രിസ്തുമതത്തിലേക്ക് അനേകരെ കൊണ്ടു വന്നു. അന്ന് വിഘടിച്ചു നിന്ന ക്രൈസ്തവരേയും പുതിയതായി വന്നവരേയും ചേർത്ത് ഈ മിഷനരിമാരാണ് ഇന്ത്യയിൽ ആദ്യമായി ലത്തീൻ ആരാധനക്രമം നടപ്പാക്കിയത്‌. പിന്നീട് ഇന്ത്യയിലെ ക്രിസ്ത്യാനികളിൽ ഏറ്റവും കൂടുതൽ അംഗങ്ങളുള്ള സഭയായി ഈ സമൂഹം മാറി. ഇന്ത്യയിൽ 2,40,80,016 ക്രിസ്ത്യാനികളിൽ 1,18,00,000 അംഗങ്ങളാണ് ഈ സഭയിലുള്ളത്. ഭാരതത്തിലെ റോമൻ കത്തോലിക്കാ സഭയെ ഭരണസൗകര്യാർത്ഥം 23 പ്രോവിൻസുകളായി(അതിരൂപത)തിരിച്ചിരിക്കുന്നു. അതിരൂപതകളിൽ രൂപതകൾ ഉൾപ്പെടുന്നു,|}.
മദ്രാസ്-മൈലാപ്പുർ അതിരൂപത
ആർച്ച് ബിഷപ്പ് മലയപ്പൻ ചിന്നപ്പ എസ്. ഡി. ബി.
മധുര അതിരൂപത
ആർച്ച് ബിഷപ്പ് ഡോ പീറ്റർ ഫെർണാണ്ടോ.
ബാംഗ്ലൂർ അതിരൂപത
ആർച്ച് ബിഷപ്പ് ബർണാട് മൊറൈസ്.
നാഗ്പ്പൂർ അതിരൂപത
ആർച്ച് ബിഷപ്പ് ഏലിയാസ് ഗോൺസാൽവസ്
ആഗ്രാ അതിരൂപത
ആർച്ച് ബിഷപ്പ് ആൽബർട്ട് ഡിസൂസ
ഹൈദ്രബാദ് അതിരൂപത
ആർച്ച് ബിഷപ്പ് ഡോ തുമ്മാ ബാല
ബോംബെ അതിരൂപത
കർദിനാൾ ഓസ് വാൾഡ് ഗ്രേഷ്യസ്
ഭോപ്പാൽ അതിരൂപത
ആർച്ച് ബിഷപ്പ് ലിയോ കൊർണേലിയോസ് എസ്. വി. ഡി
കൽക്കത്ത അതിരൂപത
ആർച്ച് ബിഷപ്പ് തോമസ് ഡിസൂസ
കട്ടക്ക്-ഭൂവനേശ്വർ അതിരൂപത
ആർച്ച് ബിഷപ്പ് റാഫേൽ ചീനത്ത്
ഡൽഹി അതിരൂപത
ആർച്ച് ബിഷപ്പ് വിൻസന്റ് മൈക്കിൾ കോൺസെസോ
റാഞ്ചി അതിരൂപത
ആർച്ച് ബിഷപ്പ് കർദിനാൾ ടെലഫോർ ടോപ്പോ
ഷില്ലോംഗ് അതിരൂപത
ആർച്ച് ബിഷപ്പ് ഡൊമിനിക് ജാല
ഗുവഹട്ടി അതിരൂപത
ആർച്ച് ബിഷപ്പ് ജോൺ മൂലച്ചിറ
ഗോവ& ഡാമൻ അതിരൂപത
ആർച്ച് ബിഷപ്പ് ഫിലിപ്പ് നേരി ഫെരേര
റായ്പൂർ അതിരൂപത
ആർച്ച് ബിഷപ്പ് അഗസ്റ്റിൻ ചാരംകുന്നേൽ
വിശാഖപട്ടണം അതിരൂപത
ആർച്ച് ബിഷപ്പ് കഗിത്താപു മരിയദാസ്
പാറ്റ്ന അതിരൂപത
ആർച്ച് ബിഷപ്പ് ബനഡിക്റ്റ് ജോൺ ഓസ്റ്റ എസ് ജെ .
ഗാന്ധിനഗർ അതിരൂപത
ആർച്ച് ബിഷപ്പ് സ്റ്റാൻസിലാവൂസ് ഫെർണാണ്ടസ് .
കേരളത്തിൽ
1327-ൽ കൊല്ലത്തെത്തിയറോമൻ കത്തോലിക്ക മിഷനറിമാരാണ്‌ കേരളത്തിലെ ആരാധനയ്ക്കു ആദ്യമായി ലത്തീൻ ആരാധനക്രമം നടപ്പാക്കിയത്‌.9 ഓഗസ്റ്റ് 1329 ന് കൊല്ലം ആസ്ഥാനമായി ഏഷ്യയിലെ ആദ്യ രൂപത നിലവിൽ വന്നു. ജൊർഡാനസ് കാറ്റലാനിയായിരുന്നു ആദ്യ ബിഷപ്പ്. പോർട്ടുഗീസുകാരുടെ സ്വാധീനത്തിൽ കീഴിൽ ഈ വിഭാഗക്കാർ വലിയൊരു സമൂഹമായി ഉയർന്നു. സെ. സേവ്യർ ( സേവ്യർ പുണ്യവാളൻ), പോർട്ടുഗീസ്‌ സഹായം എന്നിവ കേരളത്തിലെ ഒരു വിഭാഗം സഭയെ ലത്തീൻ സഭയാക്കി മാറ്റിയെന്നു പറയാം. ലത്തീനും സുറിയാനിയും ഭാഷകൾ ആണ്. എന്നാൽ ഇന്ത്യയിലെ ഒരിടത്തും ഇത് സംസാരഭാഷയല്ല. പണ്ട് കേരളത്തിലെ ലത്തീൻ കത്തോലിക്ക പള്ളികളിലും ദിവ്യപൂജയും ആരാധനയും ലത്തീൻ ഭാഷയിലായിരുന്നു നടത്തിയിരുന്നത്. കേരളത്തിലെ കത്തോലിക്കർ ഈ ഭാഷകളുടെ അടിസ്ഥാനത്തിൽ ലത്തീൻ കത്തോലിക്കരെന്നും സുറിയാനി കത്തോലിക്കരെന്നും വിഭജിക്കപ്പെട്ടിരിക്കുന്നു. .
വരാപ്പുഴ അതിരൂപത
1659 മലബാർ അപ്പസ്ത്തോലിക് വികാര്യത്ത് ആയി രൂപീകൃതമായി. 1709 ൽ വരാപ്പുഴ അപ്പസ്ത്തോലിക് വികാര്യത്ത്, 1 സെപ്റ്റംബർ 1886 മുതൽ വരാപ്പുഴ അതിരൂപതയായി
തിരുവനന്തപുരം അതിരൂപത
1937 ജൂലൈ ഒന്നിന് രൂപത നിലവിൽ വന്നു; 2004 ജൂൺ 3 മുതൽ അതിരൂപതയായി.
ഇതും കാണുക‍
വിഭാഗം:കേരളത്തിലെ ക്രൈസ്തവ സഭകൾ വർഗ്ഗം:പാശ്ചാത്യ കത്തോലിക്കാ സഭ വർഗ്ഗം:ലത്തീൻ കത്തോലിക്കാ സഭ വർഗ്ഗം:ക്രിസ്ത്യൻ സമുദായങ്ങൾ
ചൂരൽ
അരെക്കേസീ വർഗ്ഗത്തിൽ ഉൾപ്പെടുന്ന ഒരു ഔഷധസസ്യമാണ് ചൂരൽ. കേരളത്തിലെ വനപ്രദേശങ്ങളിലും കാവുകളിലും കണ്ടുവരുന്ന ചൂരൽ സാധാരണയായി കരകൗശലവസ്തുക്കൾ, നിത്യോപയോഗസാധനങ്ങൾ തുടങ്ങിയവ നിർമ്മിക്കാൻ ഉപയോഗിക്കുന്നു. ഇന്ത്യയിൽ  പശ്ചിമഘട്ടമലനിരകളിലും  ഏഷ്യയിലെ മറ്റു പ്രദേശങ്ങൾ, ആഫ്രിക്ക, ഓസ്ട്രേലിയ എന്നീ  പ്രദേശങ്ങളിലും  ചൂരൽ കാണപ്പെടുന്നു.
സവിശേഷതകൾ
പടർന്നുകയറുന്ന ഇനമായ വള്ളിച്ചൂരൽ, കനം കൂടിയ തണ്ടോടുകൂടിയ വടിച്ചൂരൽ എന്നിങ്ങനെ പ്രധാനമായും രണ്ട് തരം ചൂരലുകൾ ആണ് സാധാരണ കാണപ്പെടുന്നത്. മുളയുടെ തണ്ടിനോട് സാമ്യമുള്ളതും മഞ്ഞ നിറമുള്ളതും മുള്ളുകൾ കൊണ്ട് നിറഞ്ഞതുമായ തണ്ടുകളുടെ മുട്ടുകളിൽ നിന്നും ഇലത്തണ്ടുകൾ ഉണ്ടാകുന്നു. ഇലകൾക്ക് തെങ്ങ്, പന തുടങ്ങിയവയുടേതുപോലെയുള്ള ഓലകൾ ഒന്നിടവിട്ട് ഉണ്ടാകുന്നു.
അവലംബം
വർഗ്ഗം:ഔഷധസസ്യങ്ങൾ വർഗ്ഗം:ചൂരലുകൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
റോബർട്ട് കാൾഡ്വെൽ
തമിഴ് ഭാഷയുടെ തലതൊട്ടപ്പൻ എന്നറിയപ്പെടുന്ന ബിഷപ് റോബട്ട് കാൽഡ്‌വെൽ (Robert Caldwell), പത്തൊൻപതാം നൂറ്റാണ്ടിൽ സ്കോട്ട്ലണ്ടിൽ ജനിച്ച് തമിഴ്നാട്ടിൽ സേവനമനുഷ്ഠിച്ച ക്രിസ്തീയ വേദപ്രചാരകനും ഭാഷാശാസ്ത്രകാരനും ആയിരുന്നു  (1814 മേയ് 17 -1891). വ്യാകരണങ്ങളുടെ താരതമ്യപഠനത്തിലൂടെ, തമിഴ്, മലയാളം, കന്നഡ, തെലുഗ്, തുളു തുടങ്ങിയ ദക്ഷിണേന്ത്യൻ ഭാഷകളും പാകിസ്താനിലെ ബ്രഹൂയി ഭാഷയും മറ്റും സംസ്കൃതത്തിന്റേതിൽ നിന്നു ഭിന്നമായൊരു ഭാഷാകുടുംബത്തിൽ പെടുന്നുവെന്ന പരികല്പന ഉറപ്പിച്ചത് അദ്ദേഹമാണ്. ദക്ഷിണേന്ത്യൻ ഭാഷകളെ 'ദ്രാവിഡഭാഷകൾ' എന്ന് ആദ്യമായി വിളിച്ചതും അദ്ദേഹമാണ്.
തുടക്കം
സ്കോട്ട്ലണ്ടുകാരായ മാതാപിതാക്കളുടെ മകനായി വടക്കൻ അയർലൻഡിലെ ക്ലാഡിയിലാണ് കാൾഡ്വെൽ ജനിച്ചത്. സ്കോട്ട്ലണ്ടിലെ ഗ്ലാസ്ഗോ സർവകലാശാലയിൽ നിന്നു ബിരുദമെടുത്ത അദ്ദേഹം ഭാഷകളുടെ താരതമ്യപഠനത്തിൽ തല്പരനായിത്തീർന്നു. 1838-ൽ ലണ്ടൺ വേദപ്രചാരസഭയിലെ അംഗമായി 24-ആമത്തെ വയസ്സിൽ മദ്രാസിലെത്തിയ കാഡ്വെൽ പിന്നീട് സോസൈറ്റി ഫോർ ദ പ്രൊപ്പഗേഷൻ ഓഫ് ഗൊസ്പെൽ (SPG) എന്ന മിഷനറിസംഘത്തിൽ ചേർന്നു. 1877-ൽ അദ്ദേഹം തിരുനെൽവേലി രൂപതയുടെ മെത്രാൻ പദവിയിലെത്തി. തിരുവിതാംകൂറിലെ പ്രസിദ്ധ വേദപ്രചാരകൻ ചാൾസ് മോൾട്ടിന്റെ മകൾ എലിസാ മോൾട്ടിനെ 1844-ൽ കാഡ്വെൽ വിവാഹം കഴിച്ചിരുന്നു. അവർക്ക് ഏഴു മക്കൾ പിറന്നു. തിരുവിതാംകൂറിലും തിരുനെൽവേലിയിലും വേദപ്രചാരവേലയിൽ എലിസായും സജീവമായിരുന്നു.
ദ്രാവിഡഭാഷകളെക്കുറിച്ച്
സുവിശേഷപ്രചാരണത്തിൽ പ്രാദേശികഭാഷയിലെ നൈപുണ്യം ആവശ്യമാണെന്നറിഞ്ഞ കാൾഡ്വെൽ, തമിഴ് ഭാഷ ചിട്ടയായി പഠിക്കാൻ തുടങ്ങി. ഈ പഠനത്തിനൊടുവിൽ അദ്ദേഹം ഭാരതീയഭാഷകളുടെ താരതമ്യശാസ്ത്രത്തിനു മുതൽക്കൂട്ടായിത്തീർന്ന മൗലികസ്വഭാവമുള്ള ചില നിരീക്ഷണങ്ങളിൽ എത്തിച്ചേർന്നു. 1856-ൽ പ്രസിദ്ധീകരിച്ച "ദ്രാവിഡഭാഷകളുടെ താരതമ്യവ്യാകരണം" (എ കമ്പാരറ്റീവ് ഗ്രാമർ ഓഫ് ദ്രവീഡിയൻ ഓർ സൗത്ത് ഇന്ത്യൻ ലാംഗ്വേജസ്) എന്ന വിഖ്യാതരചന ദക്ഷിണേന്ത്യൻ ഭാഷകൾ ഉൾപ്പെടുന്ന ഭാഷാകുടുംബത്തിന് സംസ്കൃതവും ഇതര ഇന്തോ-ആര്യൻ ഭാഷകളും ചേർന്ന ഭാഷാസമൂഹത്തിൽ നിന്നുള്ള വ്യതിരിക്തതയെ സംബന്ധിച്ച കാൾഡ്വെലിന്റെ കണ്ടെത്തലുകളുടെ രേഖയാണ്. താരതമ്യഭാഷാശാസ്ത്രത്തിന്റെ തത്ത്വങ്ങളുമായി പരിചയമുണ്ടായിരിക്കെ ദ്രാവിഡഭാഷാകുടുംബത്തിലെ മൊഴികളുടെ വ്യാകരണങ്ങളും പദസഞ്ചയവും ശ്രദ്ധാപൂർവം പഠിച്ച് അവയെ സംസ്കൃതവ്യാകരണവും ശബ്ദസഞ്ചയവുമായി താരതമ്യം ചെയ്തിട്ടുള്ള ഒരാൾക്കും ദ്രാവിഡഭാഷകളിലെ വ്യാകരണഘടനകളും, ശബ്ദരൂപങ്ങളും, ഏറിയഭാഗം മുഖ്യധാതുക്കളും, വികാസത്തിന്റേയോ അപചയത്തിന്റെയോ ഏതു പ്രക്രിയയിൽ കൂടി കടന്നായാലും സംസ്കൃതത്തിൽ നിന്ന് ഉത്ഭവിച്ചവയാണെന്ന് സങ്കല്പിക്കാൻ കഴിയുകയില്ല എന്ന് ഈ കൃതിയിൽ കാൾഡ്വെൽ വാദിച്ചു. ഭാരതീയഭാഷകളുടെ താരതമ്യപഠനത്തിലും ഇന്ത്യൻ ഉപഭൂഖണ്ഡവുമായി ബന്ധപ്പെട്ട നർവംശശാസ്ത്രപഠനങ്ങളിലേയും അടിസ്ഥാനരേഖകളിലൊന്നാണ് ഈ രചന.
ദ്രാവിഡകുടുംബത്തിലെ ഭാഷകൾ ഇതരഭാഷകളും ഭാഷാകുടുംബങ്ങളുമായി ഏതുവിധം ബന്ധപ്പെട്ടിരിക്കുന്നു എന്ന പ്രശ്നത്തിനു പരിഹാരം കണ്ടെത്തിയതായി കാൾഡ്വെൽ അവകാശപ്പെട്ടില്ല. ആ പ്രശ്നത്തിനുള്ള ശാസ്ത്രീയമായ സമാധാനം അന്നോളം കണ്ടെത്തിയിട്ടില്ലെന്നു സമ്മതിക്കുന്ന അദ്ദേഹം എന്നെങ്കിലും അതു പരിഹരിക്കപ്പെടും എന്ന പ്രതീക്ഷ പ്രകടിപ്പിക്കുന്നു. അതേസമയം, ഇന്തോ-യൂറോപ്യൻ ഭാഷാകുടുംബത്തിനും തുറേനിയൻ/സിഥിയൻ ഭാഷാഗണത്തിനും ഇടയിൽ, മദ്ധ്യത്തിലല്ലാതെ, തുറേനിയൻ/സിഥിയൻ ഗണത്തോടു ഏറെ അടുത്തു നിൽക്കുന്ന ഒരു ഭാഷാകുടുംബമാണ് ദ്രാവിഡഭാഷകളുടേതെന്ന താൽകാലിക സമാധാനം ഈ പ്രശ്നത്തിന് അദ്ദേഹം നിർദ്ദേശിക്കുന്നുമുണ്ട്.
1856-ൽ ഈ കൃതിയുടെ ആദ്യപതിപ്പു പ്രസിദ്ധീകരിച്ചത് കാൾഡ്വെൽ ഇംഗ്ലണ്ടിൽ അവധിയിൽ ആയിരിക്കെ ആണ്. തുടർന്ന് പരിഷ്കരിച്ചു വിപുലീകരിച്ച ഒരു രണ്ടാം പതിപ്പു പ്രസിദ്ധീകരിക്കാൻ അദ്ദേഹം ആഗ്രഹിച്ചെങ്കിലും 19 വർഷത്തിനു ശേഷം 1875-ലെ രണ്ടാം അവധിക്കാലം വരെ അതിനു കാത്തിരിക്കേണ്ടി വന്നു. രണ്ടാം പതിപ്പിനെഴുതിയ ആമുഖത്തിൽ ആദ്യപതിപ്പിനു കിട്ടിയ പ്രശംസ അത് അർഹിക്കുന്നതിലും അധികമായിരുന്നു എന്ന് നിരീക്ഷിച്ച കാൾഡ്വെൽ ഒരു പ്രശംസ മാത്രം താൻ അർഹിക്കുന്നതും തനിക്ക് ഏറെ ചാരിതാർത്ഥ്യം നൽകിയതും ആയിരുന്നെന്ന് കൂട്ടിച്ചേർത്തു. ദ്രാവിഡഭാഷകളെ താൻ "സ്നേഹപൂർവം സമീപിച്ചു" എന്ന പ്രശംസയാണ്, അർഹിക്കുന്നതും ഏറെ ചാരിതാർത്ഥ്യം നൽകിയതും ആയി അദ്ദേഹം എടുത്തു പറഞ്ഞത്.
ദക്ഷിണേന്ത്യൻ ഭാഷകളുടെ മികവിനേയും അവ സംസാരിക്കുന്നവരുടെ ഭാഷാപ്രേമത്തേയും കാൾഡ്വെൽ നിർല്ലോഭം പുകഴ്ത്തുന്നു. "തമിഴിലോ, മറ്റേതെങ്കിലും ഒരു ദ്രാവിഡഭാഷയിലോ പ്രാവീണ്യം നേടിയ ഒരു യൂറോപ്യന്, ഇത്ര അത്ഭുതകരമായൊരു ചിന്താസമഗ്രി (...so wonderful an organ of thought..) വികസിപ്പിച്ചെടുത്ത ജനതയെ ആദരവോടെയല്ലാതെ കാണാൻ സാധിക്കുകയില്ല" എന്നദ്ദേഹം കരുതി. എങ്കിലും, സ്വന്തം ഭാഷകൾ ആഴത്തിൽ പഠിക്കുന്ന നാട്ടുകാർ അവയെ സ്വദേശത്തെ തന്നെ ഇതരഭാഷകളുമായിപ്പോലും താരതമ്യം ചെയ്തു കൂടുതൽ മനസ്സിലാക്കാൻ ശ്രമിക്കാത്തത് ഒരു കുറവായി അദ്ദേഹം കാണുന്നു. ഇതുമൂലം അവരുടെ ഭാഷാജ്ഞാനം സൂക്ഷ്മതയുള്ളതായിരുന്നപ്പോഴും വിസ്തൃതിയില്ലാത്തതായി എന്ന് അദ്ദേഹം വിമർശിച്ചു. സമാനഭാഷകൾ ചേർന്ന 'ഭാഷാകുടുംബങ്ങൾ' എന്ന ആശയം തന്നെ നാട്ടുകാർക്ക് അപരിചിതമാണെന്നു കാൾഡ്വെൽ പരിതപിക്കുന്നു. ആ കുറവു നികത്താൻ തന്റെ കൃതി കുറച്ചെങ്കിലും സഹായിച്ചേക്കാം എന്ന പ്രതീക്ഷയും അദ്ദേഹം പ്രകടിപ്പിക്കുന്നുണ്ട്.
തിരുനെൽവേലി
ദക്ഷിണേന്ത്യയിൽ 1838 മുതൽ അര നൂറ്റാണ്ടിലേറെക്കാലം വേദപ്രചാരകനും 1877 മുതൽ, തിരുനെൽവേലിയിലെ ആംഗ്ലിക്കൻ മെത്രാനും ആയിരുന്ന കാഡ്വെലിന്റെ പ്രവർത്തനകേന്ദ്രം 'ഇടയൻകുടി' എന്ന സ്ഥലമായിരുന്നു. തിരുനെൽവേലിയുടെ ചരിത്രത്തെക്കുറിച്ച് നടത്തിയ അന്വേഷണങ്ങളുടെ പേരിലും കാഡ്വെൽ അറിയപ്പെടുന്നു. പുരാതനമായ കൈയ്യെഴുത്തുപ്രതികൾ, സംഘസാഹിത്യരചനകൾ എന്നിവയുടെ വിശകലനത്തേയും സ്വന്തം നിലയിൽ നടത്തിയ പ്രാദേശികമായ ഉത്ഖനനപ്രവർത്തനങ്ങളേയും ആശ്രയിച്ച് അദ്ദേഹമെഴുതിയ "തിരുനെൽവേലി ജില്ലയുടെ രാഷ്ട്രീയവും സാമാന്യവുമായ ചരിത്രം" എന്ന കൃതി 1881-ൽ മദ്രാസ് പ്രവിശ്യാഭരണം പ്രസിദ്ധീകരിച്ചു. പ്രാദേശികസംസ്കാരത്തോടും മതത്തോടുമുള്ള സമീപനത്തിൽ ഈ കൃതി ചിലയിടങ്ങളിൽ പ്രകടിപ്പിക്കുന്ന അവഹേളനയും, അപമര്യാദയും, ഉടയഭാവവും ("pejorative, outrageous, and somewhat paternalistic....") വിമർശിക്കപ്പെട്ടിട്ടുണ്ടെങ്കിലും ബ്രിട്ടീഷ് മനസ്സിന് തീർത്തും അപരിചിതമായിരുന്ന ഒരു ധാർമ്മികതയെ മനസ്സിലാക്കാനുള്ള ആദ്യശ്രമമെന്ന നിലയിൽ അതിനു കല്പിക്കപ്പെട്ട ബഹുമാന്യത ഇന്നും നിലനിൽക്കുന്നു.
സ്വാധീനം
ഭാഷാശാസ്ത്രസങ്കേതങ്ങൾ ഉപയോഗിച്ച് ദ്രാവിഡർക്കുമേലുള്ള ആര്യൻ 'മേധാവിത്വത്തെ' ചോദ്യം ചെയ്ത കാൾഡ്വെൽ, ഇ.വി. രാമസ്വാമി നായ്ക്കരുടെ ദ്രാവിഡമുന്നേറ്റപ്രസ്ഥാനത്തിനു വഴിയൊരുക്കിയതായി ചൂണ്ടിക്കാണിക്കപ്പെട്ടിട്ടുണ്ട്. തമിഴ്ഭാഷയ്ക്കു നൽകിയ സംഭാവനകളുടെ പേരിൽ അദ്ദേഹത്തെ മാനിക്കാനായി തമിഴ്നാടു സർക്കാർ ചെന്നൈയിലെ മരീനാ കടൽത്തീരത്ത് 1968-ൽ കാഡ്വെലിന്റെ ഒരു പ്രതിമ സ്ഥാപിച്ചു. 2010-ൽ ഭാരതസർക്കാർ അദ്ദേഹത്തെ അനുസ്മരിക്കാൻ ഒരു തപാൽ സ്റ്റാമ്പും ഇറക്കി.
കുറിപ്പുകൾ
Of the various expressions of approval the first edition received, the one which gratified me most because I felt it to be most deserved, was that it was evident that I had treated the Dravidian languages 'lovingly'"
അവലംബം
വർഗ്ഗം:ഭാഷാശാസ്ത്രജ്ഞർ വർഗ്ഗം:മലയാളഭാഷാശാസ്ത്രവിദഗ്ദ്ധർ
ബ്രഹ്മപുരാണം
പതിനെട്ടു മഹാപുരാണങ്ങളിൽ പ്രധാനപ്പെട്ട ഒന്നാണ് ബ്രഹ്മപുരാണം.ഇരുപത്തിനാലായിരം(24,000) ശ്ലോകങ്ങളുള്ള ബ്രഹ്മപുരാണത്തെ പൂർവ്വഭാഗമെന്നും ഉത്തര ഭാഗമെന്നും തിരിച്ചിരിക്കുന്നു. പ്രപഞ്ചസൃഷ്ടിയെയും, രാമൻ, കൃഷ്ണൻ തുടങ്ങിയുള്ള ദേവന്മാരുടേയും അസുരന്മാരുടേയും ജീവിതത്തേയും പ്രവൃത്തികളേയും അതുപോലെ സൂര്യചന്ദ്രവംശങ്ങൾ, സ്വർഗം, നരകം, പാതാളം തുടങ്ങിയവയേയും മറ്റും പൂർവഭാഗത്തിൽ പ്രതിപാദിക്കുന്നു. ഉത്തരഭാഗത്തിന്റെ പ്രതിപാദ്യം ഉൽക്കല (ഒറീസ) ദേശത്തെ പുണ്യതീർത്ഥങ്ങളുടെ മാഹാത്മ്യങ്ങളെക്കുറിച്ചും പുണ്യകേന്ദ്രങ്ങളിലൊന്നായ പുരുഷോത്തമ തീർത്ഥത്തെ കുറിച്ചുമാണ്. ജഗന്നാഥക്ഷേത്രം, അതിനടുത്തുള്ള കൊണാർക്ക് സൂര്യക്ഷേത്രം മുതലായ പല ക്ഷേത്രങ്ങളെക്കുറിച്ചുമുള്ള വിവരണങ്ങൾ ഈ ഭാഗത്തു കാണാം. കൊണാർക്കുക്ഷേത്രം എ. ഡി. പതിമൂന്നാം നൂറ്റാണ്ടിലാണു പണി കഴിപ്പിച്ചത്. അതുകൊണ്ട് ഗ്രന്ഥത്തിലെ ക്ഷേത്രമാഹാത്മ്യം വർണിക്കുന്ന ഭാഗം പിന്നീട് എഴുതിച്ചേർത്തതാവാം എന്നും ഒരു വാദമുണ്ട്. ഇതിൽ സൃഷ്ടിയെക്കുറിച്ചും സൂര്യചന്ദ്രവംശങ്ങളെപ്പറ്റി വിവരണമുണ്ട്. ചന്ദ്രവംശത്തിൽ കൃഷ്ണന്റെ സ്വർഗ്ഗാരോഹണം വരെ പറയുന്നുണ്ട്. പ്രപഞ്ചവർണന, യാഗത്തിനുവേണ്ട് ഒരുക്കങ്ങളും നിബന്ധനകളും വർണിക്കുന്നുണ്ട്.സർവ്വവ്യാപിയും സർവ്വശക്തനുമായ ഈശ്വരന്റെ പരമാധികാരവും വേദങ്ങളുടെ പ്രാമാണ്യവും, ചാതുർവർണ്യത്തിൽ ഓരോരുത്തരുറ്റടേയും ചുമതലകൾ, പല പുണ്യസ്ഥലങ്ങളുടേയും പവിത്രത എന്നിവയും വിവരിക്കുന്നു
എൻ. രാജഗോപാലൻ നായർ
ഒന്നാം കേരളനിയമസഭയിൽ പത്തനാപുരം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു '''എൻ. രാജഗോപാലൻ നായർ''' (10 മേയ് 1925 - 2 ജനുവരി 1993). കമ്മ്യൂണിസ്റ്റ് പ്രതിനിധിയായാണ് രാജഗോപാലൻ നായർ കേരള നിയമസഭയിലേക്കെത്തിയത്. 1925 മെയ് 10ന് ജനിച്ചു. നിയമ ബിരുദധാരിയായിരുന്ന ഇദ്ദേഹം 1940-ൽ കോൺഗ്രസിൽ ചേർന്നു. വിദ്യാർത്ഥിരാഷ്ട്രീയത്തിൽ സജീവമായിരുന്ന രാജഗോപാലൻ നായർ പിന്നീട് ആദായ നികുതി വകുപ്പിലെ ഉദ്യോഗസ്ഥനായി ജോലിയിൽ പ്രവേശിച്ചു. എന്നാൽ അധികം വൈകാതെ ഈ തൊഴിലിൽ നിന്നു പിരിച്ചുവിടപ്പെടുകയും 1949-50 കാലഘട്ടത്തിൽ ജയിൽവാസം അനുഭവിക്കേണ്ടതായും വന്നു. പുനലൂർ ഗ്രാമപഞ്ചായത്ത് പ്രസിഡന്റ് ട്രേഡ് യൂണിയൻ നേതാവ് എന്നീ നിലകളിൽ പ്രവർത്തിച്ച രാജഗോപാലൻ നായർ സർവോപരി ഒരു ഹരികഥാ കലാകാരനുമായിരുന്നു.
അവലംബം
വർഗ്ഗം:1925-ൽ ജനിച്ചവർ വർഗ്ഗം: 1993-ൽ മരിച്ചവർ വർഗ്ഗം:മേയ് 10-ന് ജനിച്ചവർ വർഗ്ഗം:ജനുവരി 2-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ
മാലിന്യ ശേഖരണം
ലഘുചിത്രം|250x250ബിന്ദു|മാലിന്യ ശേഖരണ വാഹനം-സകോൻ നാഖോൻ, തായ്ലാൻഡ്. ലഘുചിത്രം|250x250ബിന്ദു|സിംഗപ്പൂരിൽ കൈകൊണ്ട് മാലിന്യം ശേഖരിക്കുന്നു വലത്ത്‌|ലഘുചിത്രം|250x250ബിന്ദു|സഞ്ചിയിലിട്ട് സ്റ്റിക്കറൊട്ടിച്ച് ശേഖരണത്തിനായി വഴിയരികിൽ വെച്ച മാലിന്യം-[[ഡബ്ലിൻ, അയർലന്റ്]] മാലിന്യ സംസ്ക്കരണം എന്ന പ്രക്രിയയുടെ ഒരു ഭാഗമാണു മാലിന്യ ശേഖരണം. ഖരമാലിന്യം അതിന്റെ ഉൽഭവത്തിൽ നിന്ന് ശേഖരിച്ച് സംസ്കരണ കേന്ദ്രത്തിലേക്കോ മാലിന്യനിക്ഷേപ സ്ഥലത്തേക്കോ നീക്കം ചെയ്യലാണിത്. സാങ്കേതികമായി മാലിന്യം അല്ലെങ്കിലും, പുനരുൽപ്പാദനം ചെയ്യാനുള്ള  വസ്തുക്കളെ വഴിയരികിൽ നിന്ന് ശേഖരിക്കുന്നതും മാലിന്യ ശേഖരണത്തിൽ പെടും.
വീട്ടുമാലിന്യം
വികസിത രാജ്യങ്ങളിൽ വീട്ടുമാലിന്യങ്ങൾ മാലിന്യപ്പെട്ടിയിൽ ശേഖരിക്കപ്പെടുന്നതിനായി ഉപേക്ഷിക്കുകയാണു ചെയ്യാറ്. അവിടെ നിന്ന് മാലിന്യം ശേഖരിക്കുന്ന തൊഴിലാളികൾ മാലിന്യശേഖരണ വാഹനത്തിൽ എടുത്തുകൊണ്ട് പോകുന്നു. എന്നാൽ മെക്സിക്കോ, ഈജിപ്ത് തുടങ്ങിയ വികസ്വര രാജ്യങ്ങളിൽ മാലിന്യം ശേഖരിക്കണമെങ്കിൽ താമസക്കാർ നേരിട്ട് വാഹനങ്ങളിലോ ശേഖരിക്കുന്ന തൊഴിലാളികളുടെ കയ്യിലോ ഏൽപ്പിക്കണം.
മെക്സിക്കോ സിറ്റിയിലെ താമസക്കാർ മാലിന്യങ്ങൾ മാലിന്യ ശേഖരണ വാഹനത്തിൽ എത്തിച്ചു കൊടുക്കണം. മണിയടിച്ചോ പ്രത്യേക ശബ്ദം ഉണ്ടാക്കിയോ തങ്ങളുടേ സാന്നിദ്ധ്യം അറിയിക്കുന്ന ശേഖരണക്കാരുടെ കയ്യിൽ വരിയായി നിന്ന് താമസക്കാർ മാലിന്യ സഞ്ചികൾ കൈമാറും. ചിലയിടങ്ങളിൽ ചെറിയ പ്രതിഫലം കൊടുക്കേണ്ടതായി വരും. സ്വകാര്യ മാലിന്യ ശേഖരണക്കാർ ദിവസത്തിൽ നാലോ അഞ്ചോ തവണമണി മുഴക്കിക്കൊണ്ട് ചുറ്റി നടന്ന് ഉന്തുവണ്ടികളിൽ മാലിന്യം സ്വീകരിക്കുന്നു. ഇക്കൂട്ടർ ശമ്പളക്കാരല്ലാത്തത് കൊണ്ട് നാട്ടുകാരിൽ നിന്ന് കിട്ടുന്ന പ്രതിഫലം കൊണ്ടാണു ജീവിക്കുന്നത്. പിന്നീട് ശേഖരിച്ച മാലിന്യം മാലിന്യ ശേഖരണ വാഹനത്തിലേക്ക് കൈമാറുന്നു.
കച്ചവട മാലിന്യം
മാലിന്യപ്പെട്ടികളുടെ വലിപ്പവും തരവും സ്ഥാനവും അവയിൽ നിന്ന് എത്ര തവണ മാലിന്യം ശേഖരിക്കണം എന്നതൊക്കെയാണു കച്ചവട സ്ഥാപനങ്ങളിലെ മാലിന്യ ശേഖരണത്തെ ബാധിക്കുന്ന വിഷയങ്ങൾ. നിറഞ്ഞു കവിഞ്ഞ പെട്ടികൾ മാലിന്യങ്ങൾ പുറത്ത് വീണു പ്രശ്നമുണ്ടാക്കാൻ സാദ്ധ്യത കൂട്ടുന്നു. അപകട സാദ്ധ്യതയുള്ള മാലിന്യങ്ങൾ കൈകാര്യം ചെയ്യുമ്പോൾ തീപ്പിടിത്തത്തിനും മറ്റും സാദ്ധ്യതയുണ്ട്. മാലിന്യം നീക്കം ചെയ്യുന്നതിനു പണം കൊടുക്കാൻ തയ്യാറല്ലാത്ത ആളുകളിൽ നിന്ന് പെട്ടികൾ പൂട്ടി സൂക്ഷിക്കാവുന്നതാണു.
മാലിന്യ ശേഖരണം എന്ന തൊഴിൽ
യു എസ് ന്യൂസ്:
ബ്യൂറോ ഓഫ് ലേബർ സ്റ്റാറ്റിസ്റ്റിക്സിന്റെ പ്രവചനപ്രകാരം ഈ മേഖലയിലെ തൊഴിൽ സാദ്ധ്യത 16.2 ശതമാനം കൂടാൻ സാദ്ധ്യതയുണ്ട്. 2022 ആകുമ്പോഴേക്ക് ഇതു മൂലം 21600 പുതിയ ജോലികൾ ഉണ്ടാക്കപ്പെടും. ജനസംഖ്യാവർദ്ധനവും വ്യക്തിഗത വരുമാനത്തിൽ വന്ന വർദ്ധനവും കൂടുതൽ ആളുകൾ പുനരുൽപ്പാദനം തെരഞ്ഞെടുക്കുന്നതും ഈ വളർച്ചയ്ക്ക് കാരണമാണു.
ഡോൺ വെൽസ്
ഡോൺ എൽബർട്ട വെൽസ് (ഒക്‌ടോബർ 18, 1938 - ഡിസംബർ 30, 2020) ഒരു സൗന്ദര്യ റാണിയും അമേരിക്കൻ നടിയുമാണ്. സിബിഎസ് ഹാസ്യപരമ്പരയായിരുന്ന ഗില്ലിഗൻസ് ഐലന്റിലെ മേരി ആൻ സമ്മേഴ്‌സ് എന്ന കഥാപാത്രത്തിലൂടെ അവർ പ്രശസ്തയായിരുന്നു.
ആദ്യകാലം
നെവാഡയിലെ റെനോയിൽ ജനിച്ച വെൽസ് അവിടെ റെനോ ഹൈസ്കൂളിൽ പഠനത്തിനു ചേർന്നു. മിസോറിയിലെ കൊളംബിയയിലെ സ്റ്റീഫൻസ് കോളേജിൽ രസതന്ത്രം ഐശ്ചികമായി തുടർ പഠനത്തിനു ചേർന്നു. സിയാറ്റിലിലെ വാഷിംഗ്ടൺ സർവകലാശാലയിലേക്ക് മാറിയ അവർ 1960 ൽ നാടകകലയിലും ഡിസൈനിലും ബിരുദം നേടി. ആൽഫ ചി ഒമേഗ സോറിറ്റിയിലെ ഒരു അംഗമായിരുന്നു അവർ.
ഔദ്യോഗികജീവിതം
1959 ൽ വെൽസ് മിസ് നെവാഡയായി കിരീടമണിയുകയും ന്യൂജേഴ്‌സിയിലെ അറ്റ്ലാന്റിക് സിറ്റിയിൽ നടന്ന മിസ്സ് അമേരിക്ക 1960 മത്സരത്തിൽ അവളുടെ സംസ്ഥാനത്തെ പ്രതിനിധീകരിക്കുകയും ചെയ്തു.
ഹോളിവുഡിൽ, വെൽസ് എബിസിയുടെ ദി റോറിംഗ് 20സ് എന്ന ടിവി പരമ്പരയിലൂടെയും ദി ന്യൂ ഇന്റേൺസ് എന്ന സിനിമയിലൂടെയും അരങ്ങേറ്റം കുറിച്ച അവർ ഗില്ലിഗൻസ് ഐലന്റ് എന്ന പരമ്പരയിലെ മേരി ആന്റെ വേഷം ചെയ്യുന്നതിനുമുമ്പ്, ടെലിവിഷൻ പരമ്പരകളായ ദി ജോയി ബിഷപ്പ് ഷോ, 77 സൺസെറ്റ് സ്ട്രിപ്പ്, ദി ചീയെൻ ഷോ, മാവെറിക്, ബോണൻസ തുടങ്ങിയ വിവധ പരമ്പരകളുടെ എപ്പിസോഡുകളിൽ അഭിനയിച്ചിരുന്നു. ഈ പരമ്പരയുടെ കാർട്ടൂൺ ഉപോത്പന്നമായ ഗില്ലിഗൻസ് പ്ലാനറ്റ്, മൂന്ന് പുനഃസമാഗമ സിനിമകളായ റെസ്ക്യൂ ഫ്രം ഗില്ലിഗൻസ് ഐലന്റ്, ദ കാസ്റ്റവേസ് ഓൺ ഗില്ലിഗൻസ് ഐലന്റ്, ദ ഹാർലെം ഗ്ലോബ്ട്രോട്ടേർസ് ഓൺ ഗില്ലിഗൻസ് ഐലന്റ് ഉൾപ്പെടെ, മൂന്ന് വിവിധ ഗില്ലിഗൻസ് ഐലന്റ് പുനഃസമാഗമ സ്പെഷലുകളിൽ അവർ തന്റെ കഥാപാത്രത്തെ പുനരവവതരിപ്പിച്ചിരുന്നു.
വാഗൺ ട്രെയിൻ, ദ ടെയിൽസ് ഓഫ് വെൽസ് ഫാർഗോ, 87-ത് പ്രിസിൻക്റ്റ്, സർഫ്സൈഡ് 6, ഹവായിയൻ ഐ, റിപ്കോർഡ്, ദി എവർഗ്ലേഡ്സ്, ദി ഡിറ്റക്ടീവ്സ്, ഇറ്റ്സ് എ മാൻസ് വേൾഡ്, ചാന്നിംഗ്, ലാറാമി, ബർക്ക്സ് ലോ, ദി ഇൻ‌വേഡേഴ്സ്, ദി വൈൽഡ് വൈൽഡ് വെസ്റ്റ്, ദി എഫ്ബിഐ, വേഗ $, ദി ലവ് ബോട്ട്, ഫാന്റസി ഐലന്റ്, മാറ്റ് ഹ്യൂസ്റ്റൺ, ALF, ഹെർമൻസ് ഹെഡ്, ത്രീ സിസ്റ്റേഴ്സ്, പാസ്റ്റർ ഗ്രെഗ്, റോസന്നെ തുടങ്ങിയ പരമ്പരകളിൽ അതിഥിവേഷങ്ങളും ചെയ്തിരുന്നു.
1960 കളുടെ തുടക്കത്തിൽ പാം സ്പ്രിംഗ്സ് വീക്കെൻഡ്, ദി ന്യൂ ഇന്റേൺസ് എന്നീ ചിത്രങ്ങളിൽ വെൽസിന് ചെറിയ വേഷങ്ങൾ ഉണ്ടായിരുന്നു. പിന്നീട് മൈക്കൽ ഡാന്റേയ്‌ക്കൊപ്പം 1975 ൽ പുറത്തിറങ്ങിയ വിന്റർഹോക്ക് എന്ന സ്വതന്ത്ര സിനിമയിൽ ഒരു ഇന്ത്യൻ ചീഫ് തട്ടിക്കൊണ്ടുപോയ ഒരു പാശ്ചാത്യ കുടിയേറ്റക്കാരിയെ അവതരിപ്പിച്ചു. ദി ടൌൺ ദാറ്റ് ഡ്രെഡഡ് സൺ‌ഡൌൺ, റിട്ടേൺ ടു ബോഗി ക്രീക്ക്, ലവേഴ്‌സ് നോട്ട്, സോൾ‌മേറ്റ്സ്, ഫോറെവർ ഫോർ നൌ, സൂപ്പർ സക്കർ എന്നിവയാണ് അവർ അഭിനയിച്ച മറ്റ് ചിത്രങ്ങൾ. 2011 അവസാനത്തോടെ, 2012 ൽ പുറത്തിറങ്ങിയ കോമഡി ഹൊറർ ചിത്രമായ സൈലന്റ് ബട്ട് ഡെഡ്‌ലി (യഥാർത്ഥത്തിൽ ഹോട്ടൽ ആർത്രൈറ്റിസ് എന്ന പേര്) എന്ന സിനിമയുടെ ചിത്രീകരണത്തിൽ പങ്കെടുത്തു.
സ്വകാര്യജീവിതം
വെൽസ് 1962 ൽ ലാറി റോസൻ എന്ന ടാലന്റ് ഏജന്റിനെ വിവാഹം കഴിച്ചു. 1967 ൽ വിവാഹമോചനം നേടിയ ദമ്പതികൾക്ക് മക്കളില്ലായിരുന്നു.
മരണം
2020 ഡിസംബർ 30-ന് ലോസ് ഏഞ്ചൽസിൽ 82-ാം വയസ്സിൽ, കാലിഫോർണിയയിലെ COVID-19 പാൻഡെമിക് സമയത്ത് വെൽസ് COVID-19-മായി ബന്ധപ്പെട്ട കാരണങ്ങളാൽ മരിച്ചു. അവളുടെ മരണത്തിന് മുമ്പുള്ള ആഴ്‌ച, അവധിദിനത്തിൽ റിലീസ് ചെയ്യുന്നതിനായി അവൾ ഒരു ഹാപ്പി ന്യൂ ഇയർ വീഡിയോ റെക്കോർഡുചെയ്‌തിരുന്നു.
ക്രിക്കറ്റ് ലോകകപ്പ് 2011
ക്രിക്കറ്റ് ലോകകപ്പ് 2011 അഥവാ പത്താമത് ക്രിക്കറ്റ് ലോകകപ്പ്, 2011 ഫെബ്രുവരി 19 മുതൽ ഏപ്രിൽ 2 വരെ ഇന്ത്യ, ശ്രീലങ്ക, ബംഗ്ലാദേശ് എന്നിവിടങ്ങളിൽ നടന്ന ലോകകപ്പാണ്‌. ഇതാദ്യമായണ്‌ ഒരു ലോകകപ്പിന്‌ ബംഗ്ലാദേശ് വേദിയായത്. പതിനാല്‌ ടീമുകൾ പങ്കെടുത്ത ഈ ലോകകപ്പ് ഏകദിന ക്രിക്കറ്റ് ശൈലിയിലാണ്‌ ക്രമീകരിച്ചിരിക്കുന്നത്‌. 2011 ഫെബ്രുവരി 19 ന് ആരംഭിംച്ച പരമ്പര 2011 ഏപ്രിൽ 2 ന് സമാപിച്ചു. ആദ്യമത്സരത്തിൽ മിർപ്പൂരിലെ ഷേർ-ഇ-ബംഗ്ലാ നാഷണൽ സ്റ്റേഡിയത്തിൽ വെച്ച് ബംഗ്ലാദേശ് ഇന്ത്യയെ നേരിട്ടു. . ബോംബെയിലെ വാങ്കഡെ സ്റ്റേഡിയത്തിൽ നടന്ന ഇന്ത്യ-ശ്രീലങ്ക ഫൈനൽ മത്സരത്തിൽ ഇന്ത്യ ആറുവിക്കറ്റിനു വിജയിച്ചു 2011 ലെ ലോകകപ്പ് സ്വന്തമാക്കി.
ഡോൺ വെൽസ്
അവലംബം
വർഗ്ഗം:കോവിഡ്-19 മൂലം മരിച്ചവർ വർഗ്ഗം:1938-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
ക്രിക്കറ്റ് ലോകകപ്പ് 2011
ഈ ലോകകപ്പിന് ആതിഥ്യമരുളാൻ പാകിസ്താനേയും തിരഞ്ഞെടുത്തിരുന്നെങ്കിലും 2009 ൽ ശ്രീലങ്കൻ ക്രിക്കറ്റ് ടീമിനെതിരായി പാകിസ്താനിൽ വെച്ച് നടന്ന ആക്രമണം പാകിസ്താനെ ആതിഥേയരുടെ പട്ടികയിൽ നിന്നും നീക്കം ചെയ്യാൻ ഇടയാക്കി. ഈ ലോകകപ്പിന്റെ പ്രധാന കാര്യാലയം ലാഹോറിലാണ് സ്ഥിതി ചെയ്തിരുന്നതെങ്കിലും അത് മുംബൈയിലേക്ക് മാറ്റുകയായിരുന്നു. ഒരു സെമി-ഫൈനൽ ഉൾപ്പെടെ 14 മത്സരങ്ങൾ പാകിസ്താനിൽ വെച്ച് നടത്താൻ തീരുമാനിച്ചിരുന്നു. പാകിസ്താന്റെ 8 മത്സരങ്ങൾ ഇന്ത്യയിലേക്കും 4 മത്സരങ്ങൾ ശ്രീലങ്കയിലേക്കും 2 മത്സരങ്ങൾ ബംഗ്ലാദേശിലേക്കും മാറ്റി.
പ്രതിഫലം
2011 ക്രിക്കറ്റ് ലോകകപ്പ് വിജയികളാവുന്നവർക്ക് 3 മില്ല്യൺ യു.എസ്. ഡോളർ പ്രതിഫലമായി ലഭിക്കും. 2010 ഏപ്രിൽ 20 ന് ദുബായിൽ വെച്ച് നടന്ന അന്താരാഷ്ട്ര ക്രിക്കറ്റ് സമിതിയുടെ ബോർഡ് സമ്മേളനത്തിലാണ് ഈ തീരുമാനമെടുത്തത്.
ഭാഗ്യചിഹ്നം
thumb|[[സ്റ്റം‌പി, 2011 ക്രിക്കറ്റ് ലോകകപ്പിന്റെ ഭാഗ്യചിഹ്നം.]]
2011 ക്രിക്കറ്റ് ലോകകപ്പിന്റെ ഭാഗ്യചിഹ്നം സ്റ്റം‌പി എന്നു പേരുള്ള ആനയാണ്. 2010 ഏപ്രിൽ 2, വെള്ളിയാഴ്ച, ശ്രീലങ്കയിൽ വെച്ചാണ് ഈ ചിഹ്നം പ്രദർശിപ്പിച്ചത്. ഉത്സാഹവും ചുറുചുറുക്കും നിശ്ചയദാർഢ്യവുമുള്ള പത്തു വയസ്സായ ഒരു ആനക്കുട്ടിയാണത്. ഭാഗ്യചിഹ്നത്തിന് പേരു നൽകാൻ ലോകമെമ്പാടുമുള്ള ക്രിക്കറ്റ് പ്രേമികളെ ക്ഷണിച്ചിരുന്നു. അതിനായി അന്താരാഷ്ട്ര ക്രിക്കറ്റ് സമിതി 2010 ജൂലൈ അവസാനത്തിൽ ഓൺലൈനിൽ ഒരു മത്സരം സംഘടിപ്പിച്ചു. 2010 ഓഗ്സ്റ്റ് 2, തിങ്കളാഴ്ചയാണ് ഭാഗ്യചിഹ്നത്തിന്റെ ഔദ്യോഗികനാമം ഐ.സി.സി. പുറത്തുവിട്ടത്.
മാധ്യമങ്ങൾ
ഓരോ പരമ്പര കഴിയും തോറും മാധ്യമ പിന്തുണ കൂടിക്കൂടി വരുന്ന ഒരു പരമ്പരയായി ക്രിക്കറ്റ് ലോകകപ്പ് മാറി. 2011 ക്രിക്കറ്റ് ലോകകപ്പിന്റെ സം‌പ്രേഷണാവകാശം ഏകദേശം 2 ബില്ല്യൺ യു.എസ്. ഡോളറുകൾക്കാണ് അന്താരാഷ്ട്ര ക്രിക്കറ്റ് സമിതി ഇ.എസ്.പി.എൻ. സ്റ്റാർ സ്പോർട്സ്, സ്റ്റാർ ക്രിക്കറ്റ് എന്നീ ചാനലുകൾക്കായി വിറ്റത്. ആഗോളതലത്തിൽ 220 ഓളം രാജ്യങ്ങളിൽ 2011 ക്രിക്കറ്റ് ലോകകപ്പ് സം‌പ്രേഷണം ചെയ്യപ്പെടും.
ഇന്ത്യ
Coach: 🇿🇦 ഗാരി കേസ്റ്റൺ {| border="0" style="width:100%"
സന്നാഹ മത്സരങ്ങൾ
ലോകകപ്പ് മത്സരങ്ങൾ ആരംഭിക്കുന്നതിനു മുൻപ് താഴെ പറയുന്ന 14 സന്നാഹ മത്സരങ്ങൾ നടന്നു.
ഗ്രൂപ്പ് മത്സരങ്ങൾ
താഴെക്കാണുന്ന പട്ടികയിൽ:
എല്ലാ ഗ്രൂപ്പിലേയും പോയന്റുനിലയിൽ മുന്നിൽ നിൽക്കുന്ന നാല് ടീമുകൾ (പച്ച നിറം കൊണ്ട് അടയാളപ്പെടുത്തിയവ) ക്വാർട്ടർ ഘട്ടത്തിലേക്ക് പ്രവേശിക്കുന്നു.
അവലംബം
വർഗ്ഗം:ഏകദിന ക്രിക്കറ്റ് ലോകകപ്പുകൾ
ബിഗ് ബെൻ
ചരിത്രം
രണ്ടു ലോകയുദ്ധങ്ങളെ അതിജീവിച്ച ചരിത്രസാക്ഷിയാണു ബിഗ്ബെൻ. 1859 മേയ് 31നു ചലിച്ചുതുടങ്ങിയ ഈ നാഴികമണിയുടെ നാദം കേട്ടാണു ലണ്ടൻ നഗരം ഉണരുകയും ഉറങ്ങുകയും ചെയ്യുന്നത്. ക്ളോക്ക് ടവർ, ഗ്രേറ്റ് ബെൽ, ഗ്രേറ്റ് ക്ളോക്ക് എന്നിവ ചേർന്നതാണു 'ബിഗ് ബെൻ.
പ്രത്യേകതകൾ
ലോകത്തിൽ ഏറ്റവും ഉയരമുള്ള ചതുർമുഖ ക്ളോക്കാണിത്. വെസ്റ്റ്മിൻസ്റ്ററിലെ കൊട്ടാരം 1834 ഒക്ടോബർ 16നു തീപിടിത്തത്തിൽ നശിച്ചതിനെ തുടർന്നു പുനർനിർമിച്ചപ്പോഴാണു നിലവിലുള്ള ക്ളോക്ക് ടവറും ബിഗ്ബെൻ മണിയും ഇതിന്റെ ഭാഗമായത്. മൊത്തം 55 മീറ്ററാണു ക്ളോക്ക് ടവറിന്റെ ഉയരം.
മറ്റു വിശേഷങ്ങൾ
എന്നിരുന്നാലും ന്യൂ ഇയർ ഈവ്, റിമെംബറൻസ് ഡെ അടക്കമുള്ള വിശേഷാവസരങ്ങളിൽ പ്രവർത്തിപ്പിക്കുന്നതാണ്.
അവലംബം
വർഗ്ഗം:ഘടികാര മന്ദിരങ്ങൾ
റിങ്-റ്റെയ്ല്ഡ് ലീമർ
മനോഹരമായ കറുപ്പും വെളുപ്പും വളയങ്ങളുള്ള നീളമുള്ള വാലുകൊണ്ട് ശ്രദ്ധിക്കപ്പെടുന്ന ഒരു ലീമറാണ് റിങ്-റ്റെയ്ല്ഡ് ലീമർ (ശാസ്ത്രനാമം: Lemur catta). മിക്ക ലീമറുകളെയും പോലെ ഈ ലീമറും മഡഗാസ്കർ ദ്വീപിലാണ് ഇവ പൊതുവേ കാണപ്പെടുന്നത്. രാജ്യത്തിന്റെ ദേശീയമൃഗവുമാണ്. സസ്യമാംസാഹാരങ്ങൾ ഭക്ഷിക്കുന്ന റിങ്-റ്റെയ്ല്ഡ് ലീമർ പകൽമാത്രമേ സജീവമായി ഇറങ്ങിനടക്കാറുള്ളൂ.
ശരശലഭം
ഹെസ്പിരിഡെ ശലഭ കുടുംബത്തിൽപ്പെട്ട ഒരു ചിത്രശലഭമാണ് ശരശലഭം (Borbo cinnara). കേരളത്തിലെ വയലിലും പുൽമേടുകളിലും മഴക്കാലത്ത് ധാരാളമായിക്കാണാം.
പ്രത്യേകതകൾ
ഇരുണ്ട മുൻ ചിറകുകളിൽ അർദ്ധസുതാര്യമായ പൊട്ടുകൾ. പിൻ ചിറകിന്റെ അടി വശത്ത് ഒരു നിര വെളുത്ത പൊട്ടുകൾ. പുൽവർഗ്ഗസസ്യങ്ങളിലാണ് മുട്ട ഇടുന്നത്. തിന, ആനപ്പുല്ല്, നെല്ല് എന്നിവയിൽ ലാർവകളെക്കാണാം.
ചോക്കളേറ്റ് കേക്ക്
സാധാരണയായി ചോക്കളേറ്റ് കേക്കിന്റെ ചേരുവകൾ മാവ്, ബേക്കിങ്ങ് പൊടി, ബേക്കിങ്ങ് സോഡ, ഉപ്പ്, കൊക്കോപ്പൊടി, പഞ്ചസാര, പാൽ, മുട്ട, കുറുക്കാനായി/നെയ്യ്/ബട്ടർ/മാർഗരീൻ/എണ്ണ, വെള്ളം എന്നിവയാണ്.
ചോക്കളേറ്റ് കേക്കിനെ അലങ്കരിക്കുന്നതിനുള്ള ഒരു പരമ്പരാഗത ശൈലി കേക്കിനെ രണ്ട് ഒൻപതിഞ്ഞ് പാത്രങ്ങളിൽ ബേക്ക് ചെയ്ത് അവയെ ഒന്നിനു മുകളിൽ ഒന്നായി അടുക്കി, ഇവയ്ക്ക് ഇടയിൽ പതപ്പിച്ച ക്രീമും ചെറി പൈ-യും നിറയ്ക്കുക എന്നതാണ്. ഇതിനെ ബ്ലാക്ക് ഫോറസ്റ്റ് ഗറ്റൂ (ബ്ലാക്ക് ഫോറസ്റ്റ് കേക്ക്) എന്നു വിളിക്കുന്നു.
റ്റൈം മാസിക 2004-ൽ നടത്തിയ അഭിപ്രായ വോട്ടെടുപ്പിൽ ചോക്കളേറ്റ് കേക്ക് അമേരിക്കയുടെ ഏറ്റവും പ്രിയപ്പെട്ട കേക്ക് ആയി തിരഞ്ഞെടുക്കപ്പെട്ടു. ഈ സർ‌വ്വേയിൽ വാനില, കാരട്ട് കേക്കുകൾ ആയിരുന്നു ചോക്കളേറ്റ് കേക്ക് കഴിഞ്ഞാൽ ഏറ്റവും പ്രിയപ്പെട്ടവ.
പാചകവിധികൾ
വർഗ്ഗം:കേക്ക് വർഗ്ഗം:ചോക്കളേറ്റ് മധുരങ്ങൾ